Mianye “Nunɔlawo Ƒe Fiaɖuƒe” | Nusɔsrɔ̃\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Brazil Tokunɔgbe Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Cibemba Cinyanja Colombia Tokunɔgbe Croatian Czech Dangme Danish Drehu Dutch Efik Estonian Eŋlisi Eʋegbe Finnish Franse Ga Georgian German Greek Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kisi Kisonge Kongo Korea Tokunɔgbe Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Mauritian Creole Maya Mexico Tokunɔgbe Mixe Mizo Mongolian Moore Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Zande Zulu\n“Mianye nunɔlawo ƒe fiaɖuƒe kple dukɔ kɔkɔe nam!”—2 MOSE 19:6.\nZã aɖaka si nye “Ale Si Mawu Ana Eƒe Tameɖoɖo Nava Eme” nàtsɔ aɖe nu siawo me:\nSe ƒe nubabla la.\nFiaɖuƒe ƒe nubabla la.\n1, 2. Ametakpɔkpɔ kae nyɔnua ƒe dzidzimevia hiã na, eye nu ka tae?\nBIBLIA me nyagblɔɖi gbãtɔa wɔa akpa vevi aɖe be míase ale si Mawu ƒe tameɖoɖo ava emee la gɔme. Mawu gblɔ le Eden-bɔa me ŋugbedodoa me be: “Made adikã [wò, Satana] kple nyɔnu la dome, wò dzidzime kple nyɔnu la ƒe dzidzime dome.” Aleke gbegbee adikã, alo fuléle, sia nu asẽe? Yehowa gblɔ be: “Eya [nyɔnu la ƒe dzidzime] agbã ta na wò [Satana], eye wò la, àɖu afɔkpodzi nɛ.” (1 Mose 3:15) Fuléle si anɔ Satana kple nyɔnua dome nu asẽ ale gbegbe be Abosam awɔ eƒe ŋutete ɖe sia ɖe be yeatsrɔ̃ dzidzimevia.\n2 Eya ta mewɔ nuku o be hakpalaa do gbe ɖa tso Mawu ƒe amewo ŋu be: “Kpɔ ɖa, wò futɔwo nyrã, eye wò ketɔwo kɔ ta dzi. Wole tame ɖom le aye me ɖe wò dukɔ ŋu, eye wole adaŋu dem ɖe wò ame siwo nèɣla la ŋu. Wole gbɔgblɔm be: ‘Miva, míatsrɔ̃ wo, ne womaganye dukɔ o.’” (Psalmo 83:3-5) Satana ƒe taɖodzinue nye be yeagblẽ ƒome si me dzidzimevia ado tso la dome ahatsrɔ̃e. Be Yehowa nakpɔ dzidzimevia ta ahakpɔ egbɔ be Mesia Fiaɖuƒea kpɔ dzidzedze la, ewɔ nubabla bubuwo.\nNUBABLA SI KPƆ DZIDZIMEVIA TA\n3, 4. (a) Ɣekaɣie Se ƒe nubablaa te dɔwɔwɔ, eye nu ka dzie Israel-dukɔa lɔ̃ ɖo be yewoawɔ? (b) Nu kae Se ƒe nubabla la nye takpɔnu na?\n3 Esi Abraham, Isak kple Yakob ƒe dzidzimeviwo dzi ɖe edzi va zu ame miliɔn geɖe la, Yehowa wɔ wo wonye dukɔ ɖeka, si nye Israel-dukɔa.Mawu wɔ nubabla tɔxɛ aɖe kple dukɔ sia, eye Mose ye nye domenɔlaa. Yehowa tsɔ Sea na Israel-viwo, eye wolɔ̃ be yewoawɔ edzi. Biblia gblɔ be Mose tsɔ “agbalẽ, si me nubablanyawo le, hexlẽ sesĩe ɖe dukɔ la ƒe to me. Tete wogblɔ bena: ‘Nya, siwo katã Yehowa gblɔ la, míawɔe, eye míalé eme ɖe asi!’ Eyome Mose tsɔ [nyitsu siwo wotsɔ sa vɔe la ƒe] ʋu la wu ɖe dukɔ la dome gblɔ bena: ‘Esia enye nu si Yehowa bla kpli mi, ɖe nya siawo katã dzi la, ƒe ʋu.’”—2 Mose 24:3-8.\nSea kpɔ dzidzimevi si ado tso Abraham ƒe ƒomea me la ta\n4 Se ƒe nubabla la te dɔwɔwɔ tso ƒe 1513 Do Ŋgɔ Na Yesu (D.Y.) me. To nubabla ma dzi la, Yehowa tia blema Israel-dukɔa hena tameɖoɖo tɔxɛ aɖe. Mawu anye woƒe Ʋɔnudrɔ̃la, Senala kple Fia. (Yesaya 33:22) Israel-viwo ƒe ŋutinya na míekpɔ nu si dzɔna ne amewo wɔ Mawu ƒe nudidi dzɔdzɔeawo dzi alo gbe wo dzi wɔwɔ. Toɖoɖo Mawu ƒe Sea bia be Israel-viwo nagaɖe trɔ̃subɔlawo o, eye mele be woasubɔ mawu bubu aɖeke hã o. Sea ƒe taɖodzinue nye be wòakpɔ Abraham ƒe ƒomea, si me dzidzimevia ado tso la ta.—2 Mose 20:4-6; 34:12-16.\n5. (a) Mɔnukpɔkpɔ kae ʋu ɖi na Israel-dukɔa to Se ƒe nubablaa dzi? (b) Nu ka tae Mawu gbe Israel-dukɔa?\n5 Woɖo nunɔlawo be woasubɔ le Israel le Se ƒe nubablaa te. Nunɔla mawo nye vɔvɔli na nunɔlawo ƒe hatsotso bubu si ava kpe ɖe ameƒomea ŋu le mɔ si nyo wu nu le etsɔme. (Hebritɔwo 7:11; 10:1) Le nyateƒe me la, Se ƒe nubablaa na mɔnukpɔkpɔ Israel-dukɔa be wòava nye “nunɔlawo ƒe fiaɖuƒe.” Hafi mɔnukpɔkpɔ ma nasu Israel-viwo si la, ele be woawɔ Yehowa ƒe sewo dzi. (Mixlẽ 2 Mose 19:5, 6.) Ke hã wogbe edziwɔwɔ. Israel-dukɔa gbe Mesia la, si nye Abraham ƒe dzidzimevia ƒe akpa vevitɔ. Esi wogbe Yesu alea ta la, Mawu hã gbe wo.\nIsrael-viwo ƒe nuteƒemawɔmawɔ mefia be Se ƒe nubablaa do kpo nu o (Kpɔ memama 3-6)\n6. Taɖodzinu kae nɔ Sea ŋu?\n6 Esi Israel-dukɔa melé nuteƒewɔwɔ me ɖe asi na Mawu o ta la, womeva zu nunɔlawo ƒe fiaɖuƒe o. Gake esia mefia be Sea do kpo nu o. Sea kpɔ dzidzimevia ta eye wòna wokpɔ Mesia la dze sii. Esi Kristo la va anyigba dzi eye amewo kpɔe dze sii ta la, efia be Sea kpɔ dzidzedze. Biblia gblɔ be: “Kristoe nye Se la ƒe nuwuwu.” (Romatɔwo 10:4) Ekema ame kawo sie mɔnukpɔkpɔa asu be woava nye nunɔlawo ƒe fiaɖuƒe? Yehowa gawɔ nubabla bubu si dzi woanɔ te ɖo aɖo dukɔ yeye anyi.\nWOÐO DUKƆ YEYE ANYI\n7. Nya kae Yehowa gblɔ ɖi to Yeremiya dzi?\n7 Ɣeyiɣi didi aɖe hafi Se ƒe nubablaa nadzudzɔ dɔwɔwɔ la, Yehowa gblɔe ɖi to nyagblɔɖila Yeremiya dzi be yeabla “nu yeye” kple Israel-dukɔa. (Mixlẽ Yeremiya 31:31-33.) Nubabla ma ato vovo na Se ƒe nubablaa, elabena magahiã be woatsɔ lãwo asa vɔe hena nu vɔ̃ ƒe tsɔtsɔke o. Aleke esia anya wɔe?\n8, 9. (a) Nu nyui kawoe do tso Yesu ƒe ʋu si wokɔ ɖi la me? (b) Mɔnukpɔkpɔ kae va ʋu ɖi na ame siwo le nubabla yeyea me? (Kpɔ nɔnɔmetata si le nyati sia ƒe gɔmedzedze.)\n8 Le ƒe alafa geɖe megbe, le Nisan 14 lia ƒe 33 Kristotɔwo Ŋɔli (K.Ŋ.) la, Yesu ɖo wɔna yeye aɖe, si nye Aƒetɔ ƒe Fiẽnuɖuɖu la anyi. Esi Yesu tsɔ kplu si me wain le la, egblɔ na eƒe apostolo wɔnuteƒe 11-awo be: “Kplu sia tsi tsitre ɖi na nubabla yeye si wowɔ to nye ʋu, si woakɔ ɖe anyi ɖe mia ta dzi la.” (Luka 22:20) Le Mateo ƒe nuŋlɔɖia nu la, Yesu gblɔ be: “Esia tsi tsitre ɖi na nye ‘nubabla ƒe ʋu,’ si woakɔ ɖe anyi le ame geɖewo ta hena nu vɔ̃wo ƒe tsɔtsɔke.”—Mateo 26:27, 28.\n9 Yesu ƒe ʋu si wokɔ ɖi la ɖo kpe nubabla yeyea ƒe nuvãnyenye dzi. Azɔ hã, ewɔe be woate ŋu atsɔ nu vɔ̃wo ake zi ɖeka ɖe ɣeyiɣiawo katã nu. Yesu mele nubabla yeyea me o. Nu vɔ̃ mele eŋu o, eya ta mehiã na nu vɔ̃ ƒe tsɔtsɔke o. Gake Mawu ate ŋu awɔ Yesu ƒe vɔsaa ŋu dɔ atsɔ ayra ameƒomea. Ate ŋu azã eƒe gbɔgbɔ kɔkɔea hã atsɔ asi ami na amegbetɔ wɔnuteƒewo be woava ‘zu viawo.’ (Mixlẽ Romatɔwo 8:14-17.) Ewɔe be Yehowa ate ŋu abu wo abe ale si wòbua Via, Yesu, ame si ŋu nu vɔ̃ mele o la ene. Amesiamina siawo ava zu “Kristo ƒe hati domenyilawo.” Azɔ hã, mɔnukpɔkpɔ si ʋu ɖi be Israel-dukɔa nava zu “nunɔlawo ƒe fiaɖuƒe” hafi la asu wo si. Apostolo Petro gblɔ tso wo ŋu be: “Mienye ‘dzidzime tiatia, nunɔla siwo nye fiawo, dukɔ kɔkɔe, ame siwo nye Mawu tɔ koŋ, bene miaɖe gbeƒã’ ame si yɔ mi tso viviti me va eƒe kekeli wɔnukua me la ‘ƒe nɔnɔme nyuiwo.’” (1 Petro 2:9) Eme kɔ ƒãa be nubabla yeyea le vevie ŋutɔ! Eʋu mɔ ɖi na Yesu ƒe nusrɔ̃lawo be woava nye Abraham ƒe dzidzimevia ƒe akpa evelia.\nNUBABLA YEYEA DZEDƆWƆWƆ GƆME\n10. Ɣekaɣie nubabla yeyea dze dɔwɔwɔ gɔme, eye nu ka tae mete dɔwɔwɔ do ŋgɔ na ɣemaɣi o?\n10 Nubabla yeyea medze dɔwɔwɔ gɔme esi woɖu Aƒetɔ ƒe Fiẽnuɖuɖu la o. Nu ka tae? Hafi nubablaa nate dɔwɔwɔ la, ele be Yesu natrɔ ayi dziƒo aɖatsɔ asixɔxɔ si le eƒe vɔsaa ŋu la ayi na Mawu. Azɔ hã, ele be woatsɔ gbɔgbɔ kɔkɔe asi ami na ame siwo ava nye “Kristo ƒe hati domenyilawo.” Eya ta nubabla yeyea te dɔwɔwɔ le ƒe 33 K.Ŋ. ƒe Pentekosteŋkekea dzi esi wotsɔ gbɔgbɔ kɔkɔe si ami na Yesu ƒe nusrɔ̃lawo.\nNubabla yeyea te dɔwɔwɔ le ƒe 33 K.Ŋ. ƒe Pentekosteŋkekea dzi esi wotsɔ gbɔgbɔ kɔkɔe si ami na Yesu ƒe nusrɔ̃lawo\n11. Aleke nubabla yeyea ʋu mɔ ɖi na Yudatɔwo kple ame siwo menye Yudatɔwo o siaa be woava nye gbɔgbɔ me Israel la me tɔwo, eye ame nenie anɔ nubabla yeyea me?\n11 Esi Yehowa to Yeremiya dzi na amewo nya be yeabla nu yeye kple Israel la, eto esia dzi ɖee fia be ɣeyiɣi li gbɔna si Se ƒe nubablaa magahiã o. Se la wu enu esi nubabla yeyea te dɔwɔwɔ. (Hebritɔwo 8:13) To nubabla yeyea dzi la, mɔnukpɔkpɔ aʋu ɖi na Yudatɔwo kple Dukɔwo me tɔ aʋamatsomatsotɔwo siaa be woanye domenyilawo le Mawu Fiaɖuƒea me, elabena woƒe “aʋatsotso la nye esi woto gbɔgbɔ me tso na [woƒe] dzi, ke menye to se si woŋlɔ ɖi me o.” (Romatɔwo 2:29) Mawu ade eƒe seawo woƒe susu kple dziwo me. (Hebritɔwo 8:10) Amesiamina 144,000 ye anɔ nubabla yeyea me. Wonye dukɔ yeye si woyɔ be “Mawu ƒe Israel,” alo gbɔgbɔ me Israel.—Galatiatɔwo 6:16; Nyaɖeɖefia 14:1, 4.\n12. Vovototo kawoe le Se ƒe nubablaa kple nubabla yeyea dome?\n12 Vovototo kawoe le Se ƒe nubablaa kple nubabla yeyea dome? Se ƒe nubabla la nɔ Yehowa kple Israel-dukɔa dome, gake nubabla yeyea ya nɔ Yehowa kple gbɔgbɔ me Israel dome. Mose ye nye domenɔla na Se ƒe nubablaa, gake Yesu ye nye Domenɔla na nubabla yeyea. Lãwo ƒe ʋu ye wotsɔ ɖo kpe Se ƒe nubabla la dzi, gake Yesu ƒe ʋu si wokɔ ɖi lae wotsɔ ɖo kpe nubabla yeyea dzi. Mose ye nye ŋgɔnɔla na Israel-dukɔa le Se ƒe nubablaa te. Gake Yesu, si nye hamea ƒe Ta, lae nye Ŋgɔnɔla na ame siwo le nubabla yeyea te.—Efesotɔwo 1:22.\n13, 14. (a) Aleke nubabla yeyea do ƒome kple Fiaɖuƒeae? (b) Nu kae aʋu mɔ ɖi na gbɔgbɔ me Israel la me tɔwo be woaɖu fia kple Kristo le dziƒo?\n13 Aleke nubabla yeyea do ƒome kple Fiaɖuƒeae? Wonɔ te ɖe edzi ɖo dukɔ kɔkɔe si me tɔwo si mɔnukpɔkpɔ asu be woanye fiawo kple nunɔlawo le Dziƒofiaɖuƒea me la anyi. Dukɔ mae nye Abraham ƒe dzidzimevia ƒe akpa evelia. (Galatiatɔwo 3:29) Eya ta nubabla yeyea ɖoa kpe edzi be nu si Mawu bla kple Abraham la ava eme.\n14 Nubabla yeyea dzie woto ɖo gbɔgbɔ me Israel-dukɔa anyi, eye wòna gome su amesiaminawo si be woanye “Kristo ƒe hati domenyilawo.” Gake aleke wòanya wɔ be amesiaminawo nanye fiawo kple nunɔlawo aɖu fia kple Yesu le dziƒo? Nubabla bubue aʋu esia ƒe mɔ ɖi.\nNUBABLA SI ANA AMEWO NAÐU FIA KPLE KRISTO\n15. Nubabla kae Yesu ŋutɔ wɔ kple eƒe apostolo wɔnuteƒeawo?\n15 Esi Yesu ɖo Aƒetɔ ƒe Fiẽnuɖuɖua anyi la, ebla nu kple eƒe nusrɔ̃la wɔnuteƒeawo; nubabla mae nye Fiaɖuƒe ƒe nubabla la. (Mixlẽ Luka 22:28-30.) Yehowa mele nubabla sia ya me abe ale si wònɔ le nubabla bubuawo gome ene o. Enye nubabla si le Yesu ŋutɔ kple amesiaminawo ɖeɖe dzaa dome. Esi Yesu gblɔ be “abe ale si Fofonye hã bla nu kplim ene” la, anɔ eme be nubabla si Yehowa wɔ kplii be wòanye nunɔla “abe Melxizedek ene yi mavɔmavɔ me” lae wòwɔnɛ.—Hebritɔwo 5:5, 6.\n16. Gome kae su Kristotɔ amesiaminawo si to Fiaɖuƒe ƒe nubabla la dzi?\n16 Yesu ƒe apostolo wɔnuteƒe 11-awo nɔ Yesu ŋu le eƒe tetekpɔwo me. Fiaɖuƒe ƒe nubabla la ɖo kpe edzi be apostoloawo anɔ fiazikpuiwo dzi eye woanye fiawo kple nunɔlawo aɖu fia kple Yesu le dziƒo. Gake menye ame 11 mawo ko sie mɔnukpɔkpɔ ma asu o. Le ŋutega aɖe si me Yesu ɖe eɖokui fia apostolo Yohanes le me la, egblɔ be: “Ame si ɖu dzi la, maɖe mɔ nɛ wòabɔbɔ anɔ nye fiazikpui la dzi kplim, abe ale si nye hã meɖu dzi, eye mebɔbɔ nɔ anyi ɖe Fofonye ƒe fiazikpui dzi kplii ene.” (Nyaɖeɖefia 3:21) Eya ta Kristotɔ amesiamina 144,000 ye le Fiaɖuƒe ƒe nubabla la me. (Nyaɖeɖefia 5:9, 10; 7:4) Nubabla sia ye na gome amesiaminawo be woaɖu fia kple Yesu le dziƒo. Le kpɔɖeŋu me, ne wotia nyɔnu aɖe tso fiaƒome me be wòazu fia aɖe ƒe ŋugbetɔ la, gome ate ŋu asu fiasrɔ̃a hã si be wòaɖu dzi kple fia la. Le nyateƒe me la, Biblia yɔ amesiaminawo be Kristo la ƒe “ŋugbetɔ,” si nye “ɖetugbui dzadzɛ” si ŋugbe wodo na Kristo.—Nyaɖeɖefia 19:7, 8; 21:9; 2 Korintotɔwo 11:2.\nXƆSE SẼŊU NENƆ ASIWÒ ÐE MAWU FIAÐUƑEA ŊU\n17, 18. (a) Ƒo nu tso nubabla ade siwo me míedzro siwo do ƒome kple Fiaɖuƒea ŋu. (b) Nu ka tae wòle be xɔse sẽŋu nanɔ mía si ɖe Fiaɖuƒea ŋu?\n17 Nubabla siwo katã me míedzro le nyati eve siawo me la do ƒome kple Fiaɖuƒea ƒe akpa vevi vovovowo. (Kpɔ aɖaka si nye “Ale Si Mawu Ana Eƒe Tameɖoɖo Nava Eme” le nyati si do ŋgɔ me.) Eme kɔ ƒãa be nubabla siawo ɖoa kpe edzi be Fiaɖuƒea akpɔ dzidzedze godoo. Míate ŋu aka ɖe edzi be Mawu ato Mesia Fiaɖuƒea dzi ana eƒe tameɖoɖo na ameƒomea kple anyigba la nava eme.—Nyaɖeɖefia 11:15.\nYehowa ato Mesia Fiaɖuƒea dzi ana eƒe tameɖoɖo na anyigba la nava eme (Kpɔ memama 15-18)\n18 Ðikeke mele eme o be, Fiaɖuƒea koe akpɔ amegbetɔwo ƒe kuxiwo gbɔ. Míeka ɖe edzi bliboe be ahe yayra mavɔwo vɛ na ameƒomea. Eya ta mina míatsɔ dzonɔameme aɖe gbeƒã nyateƒenya sia na amewo!—Mateo 24:14.\n“Kristo ƒe hati domenyi- lawo”: Woawoe nye Kristotɔ amesiamina 144,000 siwo anyi Fiaɖuƒe la dome. Woanye fiawo kple nunɔlawo aɖu fia kple Yesu le dziƒo. Mawu ye tsɔ mɔnukpɔkpɔ, alo domenyinyi ma na ame siwo wòxɔ abe viawo ene\nDomenɔla: Enye ame si Yehowa ɖo be wòana nubabla si Mawu wɔ kple amewo la naɖe vi na wo. Mose ye nye domenɔla le Se ƒe nubabla si Yehowa wɔ kple Israel-dukɔa la me. Yesu ye nye Domenɔla le nubabla yeye si Yehowa wɔ kple gbɔgbɔ me Israel la me\nƉoe Ɖe Amewo Ɖoe Ɖe Amewo Mianye “Nunɔlawo Ƒe Fiaɖuƒe”


GBE BUBU Albanian Amharic Arabic Bengali Chichewa Croatian Czech Danish Dutch Estonian Eŋlisi Eʋegbe Finnish Franse Georgian German Greenlandic Gujarati Hiligaynon Hindi Hungarian Igbo Indonesian Italian Japanese Kannada Korean Latvian Lithuanian Marathi Norwegian Papiamento (Curaçao) Polish Portuguese Punjabi Romanian Russian Samoan Sepedi Setswana Slovak Slovenian Spanish Swahili Swedish Telugu Thai Turkish Ukrainian Urdu\n“Metsia mavomavo ŋutɔ eye dzi kuam ne asitelefon mele ŋunye o.”—Akiko. *\nASITELEFON zazã va le aƒe xɔm ɖe dukɔ geɖe me egbea. Wo ŋudɔwɔwɔ le bɔbɔe. Xɔ̃wòwo kple dziwòlawo ate ŋu aƒo ka na wò ɣesiaɣi le afisiafi—eye wò hã àte ŋu aƒoe na wo nenema ke. The Times nyadzɔdzɔgbalẽ si wotana le London gblɔ be àte ŋu aɖo nyatakaka kpui siwo woŋlɔ hã ɖe amewo le eƒomevi aɖewo dzi, si “nye mɔnu yeye si sɔhɛwo le zazãm tsɔ le kɔ ɖim na kadodo me nɔnɔ kple amewo ƒe didi si le wo me.” Asitelefon, alo mobile phone, aɖewo li gɔ̃ hã si nàte ŋu atsɔ akpɔ nyawo le Internet dzi, eye wòana nàke ɖe Nyatakakadzraɖoƒe kple E-mail ŋu.\nÐewohĩ ɖe anya nɔ asiwò xoxo alo èle ɖoɖo wɔm be ɖe naka ye si. Le go evea siaa me la, àte ŋu ade ŋugble le nya sia ŋu be: “Nu nyui ɖesiaɖe la, gbegblẽƒe aɖe nɔa eŋu.” Ele eme baa be viɖe geɖe ate ŋu anɔ asitelefon ŋu ya. Gake àdi be yeabu gbegblẽƒe siwo le eŋu, eye ne èva tiae be yeaƒle ɖe gɔ̃ hã la, afɔku siwo le eŋu nyanya do ŋgɔ akpe ɖe ŋuwò nàzãe nyuie.\n‘Bu Eŋu Kɔnta’\nYesu gblɔ gɔmeɖose si me nunya le be, hafi ame aɖe nawɔ nu vevi aɖe la, ele be “wòabu eŋu kɔnta” gbã. (Luka 14:28) Ðe woate ŋu awɔ gɔmeɖose ma ŋudɔ le asitelefonwo zazã gomea? Ẽ, woate ŋui. Ele eme baa be àte ŋu akpɔ asitelefon ɖe asi bɔbɔe dzi, alo esi ta màxe naneke ɖo o gɔ̃ hã. Gake Henna, si xɔ ƒe 17, de dzesii be “ezazã ŋuti fewo ate ŋu ayi dzi bobobo zi ɖeka nukutɔe.” Azɔ hã nu vovovo bubu siwo nɔa eŋu kple yeye siwo gale tsia dzi ƒeƒle ƒe nyaƒoɖeamenu ate ŋu anɔ anyi ɣesiaɣi. Eyata Hiroshi gblɔ be: “Mewɔa ɣeyiɣi aɖe ƒe dɔ hedzraa ga ɖo be maƒle yeye siwo gato ƒe sia ƒe.” Sɔhɛ geɖewo wɔa nusia. *\nNe dziwòlawo lɔ̃ be yewoaxe ezazã ŋu fewo na wò hã la, ehiã be nàbu nusiwo wòlɔ ɖe eme ŋu. Kristotɔ dzikpɔla mɔzɔla aɖe si le Japan gblɔ be: “Vidada aɖewo gawɔ ɣeyiɣi aɖe ƒe dɔ kpe dɔ si wowɔna be woate ŋu axe wo viwo ƒe asitelefon zazã ŋu fewo, nusi mehiã hafi o.” Màdi be yeada agba ma tɔgbe ɖe dziwòlawo dzi o!\nAme geɖe siwo dzea telefon sia zazã gɔme ŋuɖɔɖotɔe ava kpɔe be eva le yewoƒe ɣeyiɣi geɖe xɔm wu alesi wokpɔ mɔe—eye wòva vu tsyɔ nu vevi wɔɣiwo dzi. Tsã la, Mika zãa ɣeyiɣi geɖe tsɔ nɔa anyi ɖekae kple eƒe ƒomea le nuɖukplɔ̃ ŋu. Egblɔ be, “Fifia la, ne míenya ɖu nu vɔ ko la, amesiame tsɔa eƒe asitelefon ko gena ɖe eƒe xɔme.”\nThe Guardian si nye nyadzɔdzɔgbalẽ si wotana le London gblɔ be: “Sɔhɛ siwo xɔ ƒe 16 va ɖo 20 lɔ̃a asitelefon dzi nya kpuikpuiwo ŋɔŋlɔ aɖo ɖa wu lɛtaŋɔŋlɔ na ame ƒe mɔnu ɖesiaɖe.” Nya kpukpuiwo ŋɔŋlɔ aɖo ɖa mana nàgblẽ ga geɖe abe dzeɖoɖo ŋutɔ ene o, gake nyawo ŋɔŋlɔ ɖe edzi ate ŋu axɔ ɣeyiɣi geɖe le asiwò. Mieko lɔ̃ ɖe edzi be: “Ne ame aɖe ɖo nya ‘nàdɔ agbe’ ɖem la, nye hã meɖoa eŋu be ‘wò hã dɔ agbe.’ Gake míegayia edzi nɔa nya bubuwo ɖom ɖe mía nɔewo wòdea gaƒoƒo ɖeka. Wonyea nyamaɖinyawo sɔŋ.”\nAwɔ nuku ŋutɔ na asitelefon zãlawo ne ɖe woanɔ anyi abu ɣeyiɣi siwo katã wozã ɖe woƒe telefon suea ŋu le ɣleti ɖeka me. Teija, si nye nyɔnuvi si xɔ ƒe 19, lɔ̃ ɖe edzi be: “Le ame geɖe gome la, nusi gblẽa ɣeyiɣi na wo koe asitelefon nye, ke menye ɖe wònaa wowɔa ɣeyiɣia ŋudɔ nyuie o.” Ne wò nɔnɔmea bia be ɖe nanɔ asiwò gɔ̃ hã la, ehiã be nàɖɔ ŋu ɖo le ɣeyiɣi si nègblẽna le ezazã me ŋu.\nSɔhɛ Kristotɔ aɖe si ŋkɔe nye Marja gblɔ be: “Le Kristotɔwo ƒe takpekpewo me la, sɔhɛ geɖewo toa edzi nɔa nyamaɖinyawo ɖom ɖe wo nɔewo. Ebɔ ŋutɔ!” Wode dzesi nɔnɔme sia ke tɔgbe le sɔhɛwo ŋu ne wole gome kpɔm le Kristotɔwo ƒe gbeadzisubɔsubɔdɔa me. Biblia xlɔ̃ nu Kristotɔwo be woaƒle ɣeyiɣi na gbɔgbɔmedɔwɔwo. (Efesotɔwo 5:16) Nublanuinya ka gbegbe enye si wòanye be wogblẽ ɣeyiɣi vevi mawo atsɔ anɔ dze ɖom le telefon dzi!\nDzeɖoɖo Siwo Yia Edzi le Adzame\nMarie ƒo nu tso afɔku bubu aɖe ŋu: “Esi wònye be kaƒoƒoa vana na amea tẽ ke menye na aƒea me tɔwo katã o ta la, afɔku ate ŋu anɔ eme esi dzilawo mate ŋu anya amesi wo viwo le nu ƒom na o alo womate ŋu anya gɔ̃ hã be wole nu ƒom le telefon dzi o.” Eyata sɔhɛ aɖewo zãa asitelefon tsɔ wɔa ahiã gɔ̃ hã. Wo dometɔ aɖewo ɖe ŋu ɖi, heŋe aɖaba ƒu dzidzenu siwo me woléna ɖe asi ne wole nu ƒom kple ame bubuwo dzi. Nuka gbɔe wòtso?\nThe Daily Telegraph si nye nyadzɔdzɔgbalẽ si wotana le London gblɔ be: “Nya kpukpuiwo ŋɔŋlɔ aɖo ɖa nana be ame aɖeke mate ŋu anya nusi [sɔhɛwo] le wɔwɔm o.” Ame kemɛa makpɔmakpɔ ate ŋu agblẽ le nu ŋuwò. Timo gblɔ be, “Ame aɖewo kpɔe be nya kpukpuiwo ɖoɖo ɖe ame nye dzeɖoɖomɔnu si melɔa ame aɖeke ɖe eme tẽ o. Le gbedasi aɖewo me la, amewo ate ŋu aŋlɔ nusiwo womate ŋu agblɔ tẽ na amea ŋkume kple ŋkume o.”\nEsime Keiko, si nye Kristotɔ nyɔnuvi si xɔ ƒe 17, dze asitelefon zazã gɔme la, ena exɔlɔ̃ geɖewo nya eƒe telefon xexlẽdzesi. Eteƒe medidi o edze nyawo ɖoɖo ɖe ŋutsuvi aɖe si le woƒe hamea me. Keiko gblɔ be: “Gbã la, gbesiagbe nudzɔdzɔwo ŋu koe míeƒoa nu le, gake emegbe míeva dze míaƒe kuxiwo gbɔgblɔ na mía nɔewo gɔme. Míeva tu kadodo tɔxɛ aɖe ɖo le míawo ɖeɖe dome to asitelefon dzi.”\nDzidzɔtɔe la, edzilawo kple Kristotɔ hamemegãwo va na kpekpeɖeŋui hafi kuxia nado gã aɖe edzi. Fifia elɔ̃ ɖe edzi be: “Togbɔ be dzinyelawo xlɔ̃ num ku ɖe nyawo ɖoɖo ɖe ŋutsuviwo ŋu hafi woaƒle asitelefon la nam hã la, meɖoa nyawo ɖe ŋutsuvi aɖe gbesiagbe. Menye mɔ nyuitɔ si wòle be woawɔ asitelefon ŋudɔe nye ema hafi o.” *\nBiblia la xlɔ̃ nu mí be “dzitsinya nyui” nanɔ mía si. (Petro I, 3:16) Esia bia be nàkpɔ egbɔ be yewɔ ɖe nya si Koichi gblɔ dzi ne èle telefon zãm, be, nenye be ame aɖe akpɔ nya siwo nèɖo ɖa alo ase nya siwo gblɔm nèle la, “mehiã be wòanye esi ana ŋu nakpe wò le naneke ta o.” Nenɔ susume na wò ɣesiaɣi be naneke mele ɣaɣla ɖe mía Fofo si le Dziƒo o. Biblia la gblɔ be: “Nuwɔwɔ aɖeke mele ɣaɣla le [Mawu ƒe] ŋku me o; ke boŋ woklo nu le nuwo katã dzi, eye wotsi ƒeƒle le amesi gbɔ míaƒe nya le la ŋku me!” (Hebritɔwo 4:13) Ekema nukatae nàdze agbagba be yeanɔ ƒomedodo me kple ame aɖe le adzame?\nÐo Seɖoƒewo na Ðokuiwò\nNe èle ŋugble dem le asitelefon ƒe asiwò nɔnɔ ŋu la, nukatae màde ŋugble le wò nɔnɔmea ŋu nyuie gbã akpɔe ɖa nenye be èhiã ɖe ŋutɔŋutɔ o? Dzro nya la me kple dziwòlawo. Ame aɖewo kpɔe be Jenna ƒe nya siawo nye nyateƒe le yewo gome, be: “Asitelefon ƒe amesinɔnɔ nye agbanɔamedzi gã aɖe na sɔhɛ geɖewo.”\nNe ètiae be ɖe nanɔ ye si hã la, ehiã be nàɖɔ ŋu ɖo le ezazã me. Alekee? Ðo seɖoƒe nyuiwo na ɖokuiwò. Le kpɔɖeŋu me, ɖo seɖoƒewo ɖi na nusiwo nèzãa asitelefon na alo ɖe ɣeyiɣi kple ga siwo nèzãna ŋu. Esi wònye be telefondɔwɔƒe aɖewo ɖoa alesi nezã telefon la ŋuti nyatakaka tsitotsito ɖa ta la, àdi be yeadzro fe siwo nènyi ŋuti nyatakakawo me ɣeaɖewoɣi. Ame aɖewo kpɔe be anyo be yewoazã asitelefon si zazã ŋu fe woxena do ŋgɔ be woaɖe ezazã fũ akpa dzi akpɔtɔ.\nAzɔ hã de ŋugble nyuie le ɣeyiɣi si nàxɔ gbedasiwo kple alesi nàɖo wo ŋui la ŋu. Wɔ wò ŋutɔ wò mɔfiamewo ɖi. Shinji gblɔ be: “Meʋua nye nyatakakadzraɖoƒe zi ɖeka gbesiagbe, eye enuenu la, meɖoa gbedasi veviwo ɖeɖeko ŋu. Esia na be xɔlɔ̃nyewo megaɖoa nyatakaka maɖinyawo ɖem o. Ne nyaa le vevie ŋutɔŋutɔ la, woaƒo ka nam godoo.” Vevietɔ wu la, tia amesiwo nèdoa ka kplii ŋuɖɔɖɔɖotɔe. Ðɔ ŋu ɖo le wò telefon xexlẽdzesiwo nana amewo me. Wɔ ɖe dzidzenu siwo ku ɖe hadede ŋu dzi ɣesiaɣi.—Korintotɔwo I, 15:33.\nBiblia la gblɔ be: “Ɣeyiɣi li na nusianu, . . . ɖoɖoeziɣi li, eye nuƒoɣi li.” (Nyagblɔla 3:1, 7) Eme kɔ ƒã be “ɖoɖoeziɣi” li na asitelefonwo hã. Míaƒe Kristotɔwo ƒe kpekpewo deɣi kple gbeadzisubɔsubɔdɔa wɔɣi nye “ɣeyiɣi ɖoɖi” si míetsɔa tadedeagu naa Mawu, ke menye na asitelefonwo zazã o. Nuɖuɖudzraƒe kple fefewɔƒe aɖewo dzi kpɔlawo biana tsoa woƒe asisiwo si be woagazã asitelefonwo le teƒea o. Míewɔna ɖe nudidi mawo dzi bubutɔe. Nenema ke xexeame katã ƒe Dziɖulagã hã dze na bubu ma tɔgbe!\nAme geɖewo tsia woƒe asitelefonwo ne womele mɔ kpɔm na gbedasi tɔxɛ aɖeke o, alo tronɛ ɖe afisi mate ŋu aɖi nu o ne wole dɔ vevi aɖe wɔm. Ame aɖewo wɔnɛ be mate ŋu axɔ nyatakakawo o. Ne èbu eŋu kpɔ la, ɖe womate ŋu aɖo gbedasi aɖewo ŋu emegbe oa?\nNe ètso nya me be asitelefon nanɔ ye si la, ekema ɖoe kplikpaa nàzi ɖokuiwò dzi le ezazã me, ke megana wòaɖu dziwò o. Kpɔ egbɔ be yele ŋudzɔ be magava do kplamatse nu veviwo o. Biblia la de dzi ƒo na mí be: “Mina amewo katã nanyae be mienye nugɔmesenamelawo.” (Filipitɔwo 4:5, NW) Ne ètiae be asitelefon nanɔ ye si la, ekema ɖoe kplikpaa nàɖe nugɔmesese afia le alesi nàzãe me.\n^ mm. 7 Ne èdi dɔwɔwɔ le kpakpã le suku megbe ŋuti nyatakakawo la, ke taflatse kpɔ nyati si nye “Sɔhɛwo Biana Be—Nukae Gblẽ le Gadidi Ŋu” le Nyɔ!, October 8, 1997, ƒe tata me.\n^ mm. 18 Dzeɖoɖo kple ŋutsu alo nyɔnu le telefon dzi edziedzi ate ŋu azu gbeɖoɖoɖi. Taflatse kpɔ nyati si nye “Sɔhɛwo Biana Be—Nukae Gblẽ le Dzeɖoɖo Kple Ame Nɔewo Ŋu?” si dze le Eŋlisigbe me Nyɔ!, August 22, 1992 ƒe tata.\nSɔhɛ aɖewo nɔa ahiãwɔwɔ me le adzame to asitelefon dzi\nƉoe Ɖe Amewo Ɖoe Ɖe Amewo Ðe Mehiã Asitelefon Ŋutɔŋutɔa?\ng02 11/8 axa 16-18


Nu Ka Tae Yesu Bu Fɔ Farisitɔ Alakpanuwɔlawo? | Yesu Ƒe Agbemeŋutinya\nNuɖuɖu Kple Farisitɔ Aɖe\nYESU BU FƆ FARISITƆ ALAKPANUWƆLAWO\nEsi Yesu nɔ Yudea la, Farisitɔ aɖe kpee be wòava ɖu nu kpli ye. Anɔ eme be ŋkeke mee woɖo kplɔ̃a, ke menye fiẽ mee o. (Luka 11:37, 38) Hafi Farisitɔwo naɖu nu la, wowɔa kɔnu si nye be woaklɔ asi va se ɖe abɔklugui nu ke. Gake Yesu ya mewɔ kɔnu sia o. (Mateo 15:1, 2) Manye Mawu ƒe Se la dzi dada be ame naklɔ asi nenema o, gake menye Mawu ƒe nudidie wònye hã o.\nEwɔ nuku na Farisitɔ la be Yesu mewɔ kɔnu ma o. Yesu de dzesi esia eye wògblɔ be: “Mi Farisitɔwo, mieklɔa kplu kple agba ŋu, ke miaƒe dzi me yɔ fũu kple ŋukeklẽ kpakple vɔɖivɔ̃ɖi. Mi movitɔwo! Menye ame si wɔ eŋuti la kee wɔ eme hã oa?”—Luka 11:39, 40.\nMenye asikɔklɔ hafi aɖu nu dzie Yesu nɔ susu hem yi o, ke boŋ alakpanuwɔwɔ le subɔsubɔnyawo me ye. Farisitɔwo kple ame bubu siwo klɔa asi le kɔnu nu la meklɔ vɔ̃ɖinyenye ɖa le woƒe dziwo me o. Eya ta Yesu xlɔ̃ nu wo be: “Mitsɔ nu siwo le eme la nyo dɔme na ame dahewo, eye kpɔ ɖa, nu bubuwo katã ŋu akɔ na mi!” (Luka 11:41) Nya sia le eme vavã! Amelɔlɔ̃ tso dzi mee wòle be wòaʋã ame be wòana nu, ke menye didi be yeadze amewo ŋu to ame ŋkume nu dzɔdzɔe wɔwɔ me o.\nMenye be ɖe ame siawo menaa nu o. Yesu gblɔ be: “Mienaa ahamɛ kple ƒãglo kpakple amagbe bubuwo katã ƒe ewolia, gake mieŋea aɖaba ƒua Mawu ƒe dzɔdzɔenyenye kple eƒe lɔlɔ̃ ya dzi! Ele be miawɔ nu mawo, gake miagaŋe aɖaba aƒu esiawo hã dzi o.” (Luka 11:42) Mawu ƒe Sea bia be woana agblemenukuwo ƒe ewolia. (5 Mose 14:22) Ahamɛ kple ƒãglo siwo nye amagbe siwo wodea nuɖuɖu me wòvivina la hã le eme. Farisitɔwo kpɔa egbɔ be yewodzɔ amagbe siawo ƒe ewolia pɛpɛpɛ. Ke Sea me nudidi siwo le vevie wu, abe nu dzɔdzɔe wɔwɔ kple ɖokuibɔbɔ le Mawu ŋkume ya ɖe?—Mika 6:8.\nYesu gblɔ yi edzi be: “Baba na mi Farisitɔwo, elabena mielɔ̃a ŋgɔgbezikpuiwo dzi nɔnɔ le ƒuƒoƒewo eye miedina be amewo nado gbe na yewo le ablɔwo me! Baba na mi, elabena miele abe yɔdo siwo mele dzedzem nyuie o, eye amewo zɔa wo dzi, evɔ womenyana o la ene!” (Luka 11:43, 44) Ɛ̃, amewo ate ŋu azɔ yɔdo siawo dzi le manyamanya me si awɔe be wo ŋu makɔ le Sea nu o. Le esia taa, Yesu ƒe nyawo le eɖem fia be Farisitɔwo ƒe makɔmakɔnyenye la medzena gaglãa amewo kpɔna o.—Mateo 23:27.\nŊutsu aɖe si nya Mawu ƒe Sea nyuie la gblɔ be: “Nufiala, esi nègblɔ nya siawo la, èdzu míawo hãe.” Ke hã ele be ŋgɔnɔla siawo nanyae be yewomele kpekpem ɖe ameawo ŋu o. Yesu gblɔ be: “Baba na mi ame siwo nya Sea nyuie la hã, elabena miedoa agba kpekpe siwo manya tsɔ o la na amewo, ke miawo ŋutɔwo mietsɔa miaƒe asibidɛ ɖeka pɛ hã kaa agbaawo ŋu o! Baba na mi, elabena miedzraa nyagblɔɖilawo ƒe yɔdowo ɖo, evɔ wònye mia tɔgbuiwoe wu wo!”—Luka 11:45-47.\nAgba siwo ƒe nya gblɔm Yesu le lae nye woƒe kɔnyinyiwo kple ale si Farisitɔwo ŋutɔwo ɖea Se la mee. Ame siawo mena nuwo le bɔbɔe na amewo o. Ke boŋ wotea tɔ ɖe edzi be ame sia ame naɖo nudidi siwo zua agba kpekpe la gbɔ. Wo tɔgbuiwo wu Mawu ƒe nyagblɔɖilawo tso Abel dzi. Azɔ woamawo, siwo wɔa nu abe ɖe wole bubu dem nyagblɔɖilawo ŋu to woƒe yɔdowo dzadzra ɖo me la, le wo tɔgbuiwo ƒe nɔnɔme kple nuwɔnawo srɔ̃m. Wole didim be yewoawu Mawu ƒe Nyagblɔɖila vevitɔ la gɔ̃ hã. Yesu gblɔ be Mawu abia akɔnta tso dzidzime sia si. Eye esia va eme anɔ ƒe 38 megbe le ƒe 70 K.Ŋ.\nYesu yi eƒe nyaa dzi be: “Baba na mi ame siwo nya Sea nyuie la, elabena mietsɔ sidzedze ƒe safui la dzoe. Miawo ŋutɔwo mieyi ɖe eme o, eye miedina be yewoaxe mɔ na ame siwo le yiyim ɖe eme la hã!” (Luka 11:52) Le esi teƒe be ame siawo naɖe Mawu ƒe Nyaa me na amewo woase egɔme la, wote mɔnukpɔkpɔ si asu wo si be woanyae ahase egɔme la wo.\nAleke Farisitɔwo kple agbalẽfialawo wɔ nui? Esi Yesu dzo yina la, wotsi tsitre ɖe eŋu dzikutɔe hele nya geɖe biamee. Menye esi wodi be yewoasrɔ̃ nu tae o. Ke boŋ wodi be yewoade aɖe nu me na Yesu wòagblɔ nya aɖe si dzi yewoanɔ te ɖo alée.\nNu ka tae Yesu bu fɔ Farisitɔwo kple agbalẽfialawo?\nAgba kawoe ŋgɔnɔlawo ƒoe ɖe ameawo nu be woatsɔ?\nNu kae adzɔ ɖe ame siwo tsi tsitre ɖe Yesu ŋu hele didim be yewoawui la dzi?\njy ta 76 axa 178-179


India Ʋɔnudrɔ̃ƒe Kɔkɔtɔ Ƒe Nyametsotso Ðedzesi Aɖe—Nuƒoƒo Ƒe Ablɔɖe Ƒe Gɔmeɖokpe\nGBE BUBU Afrikaans Albanian Armenian Azerbaijani Chichewa China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Hungarian Indonesian Italian Kinyarwanda Kirundi Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Slovak Slovenian Spanish Swahili Swedish Tagalog Turkish Ukrainian Vietnamese Xhosa Zulu\nNOVEMBER (ADEƐMEKPƆXE) 11, 2014\nIndia Ʋɔnudrɔ̃ƒe Kɔkɔtɔ Ƒe Nyametsotso Ðedzesi Aɖe De Nuƒoƒo Ƒe Ablɔɖe Dzi Ƒe 30 Kloe Nye Esia\nJuly (Siamlɔm) 8, 1985 ƒe ŋkekea dze egɔme le suku aɖe si le Kerala, si nye du sue aɖe le India ƒe anyieheɣedzeƒenuto me, abe gbe sia gbe ko ene. Gake le ŋkeke ma dzi la, sukutatɔa ɖe gbe be sukuviwo nadzi woƒe duha si nye, “Jana Gana Mana,” le woƒe sukuxɔwo me. Wobia tso sukuviwo katã si be woatso adzi ha la. Gake ƒe-15-vi Bijoe kple nɔvia nyɔnu Binu Mol si xɔ ƒe 13 kpakple Bindu si xɔ ƒe 10 medzi ha la o. Esi wònye Yehowa Ðasefowoe wonye ta la, woƒe dzitsinya meɖe mɔ na wo be woadzi ha la o, elabena woxɔe se vevie be ha ma dzidzi nye trɔ̃subɔsubɔ eye anye nuteƒemawɔmawɔ na yewoƒe Mawu Yehowa.\nAƒetɔ V. J. Emmanuel, ɖeviawo fofo ƒo nu kple sukutatɔa kple nufiala kpɔnuteƒewo, eye wo katã wolɔ̃ ɖe edzi be yewoaɖe mɔ na ɖeviawo woade sukua eye mahiã be woadzi duhaa o. Gake ame aɖe si wɔa dɔ le sukua me la ƒe to fi woƒe dzeɖoɖoa eye wòyi ɖaka eta na setɔwo. Mlɔeba la, nya la va ɖo Sewɔƒemenɔla aɖe ƒe to me eye wòtsɔ nyaa yi woƒe Sewɔƒea be woadzro eme, elabe ebu ɖeviawo ƒe nuwɔna sia be enye dedumalɔmalɔ̃. Le ema megbe kpuie la, sukudzikpɔlawo ƒe amegã aɖe ɖe gbe na sukutatɔa be ne ɖeviawo melɔ̃ be yewoadzi duha o la, nenya wo le sukua. Aƒetɔ Emmanuel bia tso sukumegãwo si be woagbugbɔ ɖeviawo axɔ ɖe sukua me, gake ɖeko wòglo. Eŋlɔ agbalẽ na Kerala Ʋɔnudrɔ̃ƒe Gã la be wòakpɔ nyaa gbɔ na yewo. Esi ʋɔnudrɔ̃ƒea tso nya me be etɔ medzɔ o megbe la, etsɔ nya la India Ʋɔnudrɔ̃ƒe Kɔkɔtɔ be wòagbugbɔ nya adrɔ̃ na ye.\nƲɔnudrɔ̃ƒe Kɔkɔtɔa De Gomenɔamesi Siwo Le Dukplɔsea Me Dzi\nLe August (Dasiamime) 11, 1986 dzi la, Ʋɔnudrɔ̃ƒe Kɔkɔtɔ te fli ɖe Kerala Ʋɔnudrɔ̃ƒe Gã ƒe nyametsotso le Bijoe Emmanuel Kple Kerala-dua ƒe nya la me. Ʋɔnudrɔ̃ƒea gblɔ be ɖeviwo nyanya le suku le nane si wogbe be yewomawɔ o le “woƒe mawudzixɔse ta” nye dada le India-dukɔa ƒe Dukplɔsea dzi. Ʋɔnudrɔ̃la O. Chinnappa Reddy gblɔ be: “Ame aɖeke mekpɔ mɔ azi . . . ehavi dzi be wòadzi ha o.” Ʋɔnudrɔ̃ƒea ƒo nya ta be nuƒoƒo kple susuɖegblɔ ƒe ablɔɖe lɔ gome si le ame si be wòazi ɖoɖoe hã ɖe eme, eye tsitrenɔnɔ ne wole dukɔ ƒe ha dzim hã nye bubudede dukɔa ŋu si sɔ. Ʋɔnudrɔ̃ƒea bia tso sukutatɔwo si be woagbugbɔ ɖeviawo axɔ ɖe sukuawo me.\nƲɔnudrɔ̃la Reddy gblɔ be: “[Yehowa Ðasefowo] medzia Duha le dukɔ aɖeke me o, eɖanye ‘Jana Gana Mana’ le India, ‘God save the Queen’ le Britain, ‘The Star-Spangled Banner’ le Amerika o. . . . Wogbea duhawo dzidzi le woƒe mawudzixɔse siwo me wolé ɖe asi vevie kple ale si woka ɖe edzi vevie be yewoƒe mawusubɔsubɔ meɖe mɔ na yewo be yewoakpɔ gome me le kɔnu aɖeke me o negbe gbedodoɖa na yewoƒe Mawu Yehowa ko la tae.”\nNyadɔdrɔ̃ Aɖe Si Zu Kpɔdzidze Na Ʋɔnudrɔ̃lawo Le Mawusubɔsubɔ Ƒe Gomenɔamesinyawo Gbɔ Kpɔkpɔ\nBijoe Emmanuel Kple Kerala-dua ƒe nyadɔdrɔ̃ la ɖe dzesi ŋutɔ, elabena eɖo kpe edzi be mele se nu be woazi ame aɖeke dzi be wòada eƒe mawudzixɔsewo dzi o. Togbɔ be Ʋɔnudrɔ̃ƒea gblɔ be gomenɔamesi vevi siawo meƒo dukɔa ƒe se bubuawo ta o, eya ta ele be woawɔ ɖeka kple dukɔa ƒe ɖoɖo, agbe nyui nɔnɔ ƒe sewo kple lãmesẽnyawo hã la, egblɔ be dukɔa mekpɔ mɔ awɔ se siwo axe mɔ ɖe dukɔmeviwo ƒe ablɔɖe nu madzemadzee o. Egblɔ le eƒe nyametsotsoa me be: “Edze kɔtɛe be sukuvi ɖe sia ɖe dzi zizi be wòadzi Duha togbɔ be egbe be yemawɔe le eƒe mawudzixɔse siwo me wòlé asi vevie ta o hã la . . . nye dada le [India Dukplɔsea] ƒe Seti 19(1)(a) kple Seti 25(1) dzi.”\nNyametsotsoa de habɔbɔ siwo me tɔwo mesɔ gbɔ o la hã ƒe ablɔɖe siwo wona le dukplɔsea me la dzi. Ʋɔnudrɔ̃ƒea gblɔ be: “Nu si ɖoa kpe edzi ŋutɔŋutɔ be dukɔ aɖe nye demokrasidukɔ vavãe nye ale si wonana habɔbɔ siwo me tɔwo mesɔ gbɔ o gɔ̃ hã sena le wo ɖokuiwo me be dukɔa ƒe Dukplɔsea kpɔa yewo ta.” Ʋɔnudrɔ̃la Reddy gblɔ kpee be: “Míawo ŋutɔwo míaƒe susuwo kple nuwɔnawo mele vevie le nya sia me o. Ne kpeɖodziwo le amea ƒe mawudzixɔsewo ŋu eye eƒe dzitsinya ʋãe wòlé wo me ɖe asi la, ke ele be [Dukplɔsea] ƒe Seti 25 lia nakpɔ eta.”\n“Míaƒe dekɔnuwo fia mí be míana ablɔɖe amewo; míaƒe nufiafiawo dea ablɔɖenana amewo ƒe dzi ƒo; ele míaƒe dukplɔsea me be míana ablɔɖe amewo; migana míatɔ tsii o.”—Ʋɔnudrɔ̃la O. Chinnappa Reddy\nDɔ Si Nyametsotso Sia Wɔ Ðe Dukɔmeviwo Dzi\nWodzro Bijoe Emmanuel Kple Kerala-dua ƒe nyadɔdrɔ̃ ƒe nyametsotsoa me le Sewɔƒea me. Wofiaa nyametsotso sia me nyawo le senyalawo ƒe sukuwo me ne wole nu srɔ̃m tso dukplɔse la ŋu. Wogakpɔtɔ ƒoa nu tso eŋu le nyadzɔdzɔgbalẽ siwo ƒoa nu tso ʋɔnudrɔ̃nyawo ŋu kple nyadzɔdzɔgbalẽ bubuwo me be enye nyametsotso vevi xɔŋkɔ si de dukɔmeviwo ƒe ablɔɖe dzi le India. Nyametsotsoa wɔe be mawusubɔsubɔ ƒe ablɔɖe su amewo katã ƒomevi si le India. Wowɔa eŋu dɔ ɣesiaɣi si nuƒoƒo kple susuɖegblɔ ƒe ablɔɖe di be yeaɖo afɔku me le India.\nGomenɔamesi Siwo Le Dukplɔsea Me Ta Kpɔkpɔ Ðea Vi Na Ame Sia Ame\nEmmanuel ƒe ƒomea egbea (ame siwo le megbe tso miame yi ɖusime) Binu, Bijoe, kple Bindu; (ŋgɔgbetɔwo) V. J. Emmanuel kple Lillykutty\nƔemaɣi la, Emmanuel ƒe ƒomea to vlodoame geɖe me, eye dziɖuɖumegãwo ƒo nya ɖe wo nu, eye wodo ŋɔdzi na wo gɔ̃ hã be yewoawu wo, gake meve wo kura be yewolé yewoƒe mawudzixɔsewo me ɖe asi o. Via nyɔnu Bindu, si ɖe srɔ̃ eye vi le eya hã si fifia la gblɔ be: “Nukutɔe la, medo go senyala aɖe si srɔ̃ nu tso nye nyadɔdrɔ̃a ŋu le senyalawo ƒe suku. Ekpɔ ŋudzedze ɖe avu siwo Yehowa Ðasefowo wɔ le ʋɔnu ale be woakpɔ amegbetɔ ƒe gomenɔamesiwo ta la ŋu ale gbegbe.”\nAƒetɔ V. J. Emmanuel gblɔ be: “Nyitsɔ laa la, medo go Ʋɔnudrɔ̃la K. T. Thomas, si nye ʋɔnudrɔ̃la le Ʋɔnudrɔ̃ƒe Kɔkɔtɔ kpɔ hafi va xɔ dzudzɔ. Esi wòsee be nyee nye ɖevi etɔ̃ siwo wonya le suku le duhaa madzimadzi ta fofo la, ekafum eye wògblɔ nam be ɣesiaɣi si mɔnukpɔkpɔ su ye si yeaƒo nu na senyalawo ƒe ƒuƒoƒo aɖe la, yeƒoa nu tso duha ƒe nya la ŋu, elabe ebui be enye dziɖuɖu gã aɖe le amegbetɔ ƒe gomenɔamesinyawo me.”\nƑe 30 kloe nye esia le Bijoe Emmanuel Kple Kerala-dua ƒe nyadɔdrɔ̃a ƒe nyametsotsoa nye nuƒoƒo ƒe ablɔɖe ƒe gɔmeɖokpe vevi aɖe le India. Enye dzidzɔ na Yehowa Ðasefowo be yewowɔ akpa aɖe le dukɔmeviwo katã ƒe ablɔɖenyawo me le India.


Yesu Va Agbadɔŋkekenyuia Ðuƒe | Yesu Ƒe Agbemeŋutinya\nEva Yerusalem Hena Agbadɔŋkekenyuia Ðuɖu\nYESU FIA NU LE GBEDOXƆA ME\nAmewo va nya Yesu nyuie azɔ tso esime wòxɔ nyɔnyrɔ va de asi na fifia. Yudatɔ akpe geɖe kpɔ eƒe nukunuwo, eye eƒe dɔwɔwɔwo ŋuti nya kaka ɖe nutoa katã me. Azɔ esi Agbadɔŋkekenyuia ɖuɖu ɖo edzi le Yerusalem la, ame geɖe di be yewoakpɔe.\nSusu vovovowo le amewo si ku ɖe ame si Yesu nye ŋu. Ame aɖewo gblɔ be: “Ame nyui wònye.” Ame bubuwo gblɔ be: “Menye ame nyui aɖekee o. Ele ameha la flum.” (Yohanes 7:12) Azãɖuɣia ƒe ŋkeke gbãtɔwo me koŋue nyaʋiʋli sia nɔ edzi yim le. Gake dzi menɔ ame aɖeke ƒo be wòaʋli Yesu ta le gaglãgbe o, le esi ame geɖe nɔ vɔvɔ̃m na ale si Yudatɔwo ƒe ŋgɔnɔlawo awɔ nui ta.\nEsi azãa dze egɔme ŋkeke aɖewo megbe la, Yesu va gbedoxɔa me. Nufiafia ƒe ŋutete wɔnuku si le esi la wɔ moyaa na ame geɖe. Esi Yesu mede rabiwo ƒe suku o ta la, Yudatɔwo tsi yaa hebia be: “Aleke ame sia wɔ nya Ŋɔŋlɔawo, esi mesrɔ̃ nu le suku aɖeke o?”—Yohanes 7:15.\nYesu ɖe eme be: “Nu si mefiana la menye tɔnye o, ke boŋ ame si dɔm ɖa la tɔe. Ne ame aɖe di be yeawɔ Eƒe lɔlɔ̃nu la, anya nenye be nufiafia la tso Mawu gbɔ loo alo nye ŋutɔe le nu si mesusu la gblɔm.” (Yohanes 7:16, 17) Yesu ƒe nufiafia wɔ ɖeka kple Mawu ƒe Sea, eya ta ele be woakpɔe adze sii kɔtɛ be Mawu ƒe kafukafu dim wòle ke menye eya ŋutɔ tɔ o.\nAzɔ Yesu gblɔ be: “Menye Mose ye tsɔ Se la na mi oa? Gake mia dometɔ ɖeka pɛ hã mewɔa Se la dzi o. Nu ka tae miedi be yewoawum?” Anɔ eme be ameha la me tɔ siwo nye amedzrowo la menya be amewo di be yewoawui o. Womese nu si tae ame aɖe adi be yeawu nufiala nyui sia tɔgbi la gɔme o. Eya ta woƒo nya ta be nane anya nɔ fu ɖem na Yesu si tae wògblɔ nya ma ɖo. Wogblɔ be: “Gbɔgbɔ vɔ̃ le mewò. Ame kae di be yeawu wò?”—Yohanes 7:19, 20.\nLe nyateƒe me la, ƒe ɖeka kple afã do ŋgɔ esi Yesu da gbe le ŋutsu aɖe ŋu le Sabat dzi la, Yudatɔwo ƒe ŋgɔnɔlawo di be yewoawui. Azɔ Yesu gblɔ nya aɖe si ana woabu tame la tsɔ klo nu le woƒe nuŋumabumabu nyuie la dzi. Eɖo ŋku edzi na wo be le Sea nu la, ele be woatso aʋa na ŋutsuvi le ŋkeke enyia gbe ne edze Sabat dzi gɔ̃ hã. Eyome ebia wo be: “Ne wotsoa aʋa na ame le sabat dzi be woagada Mose ƒe Se la dzi o ɖe, ekema nu ka tae miedo dziku ɖe ŋunye vevie le esi meda gbe le ame aɖe ŋu le sabat dzi? Midzudzɔ ʋɔnudɔdrɔ̃ amewo le ale si wodzena le gotae la nu, ke boŋ midrɔ̃ ʋɔnu dzɔdzɔe.”—Yohanes 7:23, 24.\nYerusalemtɔ siwo nya nu tso nya la ŋu gblɔ be: “Menye ame sia dimee [dumegãwo le] be woawu oa? Ke kpɔ ɖa, ele nu ƒom le dutoƒo, evɔ womele nya aɖeke gblɔm nɛ o. Alo ɖe dumegãwo va dze sii azɔ be ame siae nye Kristo la?” Ke nu ka tae ameawo mexɔe se be Yesu ye nye Kristo la o? Wogblɔ be: “Míenya afi si ame sia tso; gake ne Kristo la va la, ame aɖeke manya afi si wòtso o.”—Yohanes 7:25-27.\nEnumake Yesu ɖo eŋu na wo le gbedoxɔa me be: “Ɛ̃, mienyam, eye mienya afi si metso hã. Eye nyemeva le nye ŋutɔ ɖokuinye si o, ke boŋ Ame si dɔm ɖa la li ŋutɔŋutɔ, gake mienyae o. Nye ya menyae, elabena eteƒenɔlae menye, eye eyae dɔm ɖa.” (Yohanes 7:28, 29) Nya ma si Yesu gblɔ eme kɔ la wɔe be wodi be yewoalée, ɖewohĩ be yewoadee gaxɔ me loo alo awui. Gake esia medze edzi o, elabena Yesu ƒe kuɣi meɖo haɖe o.\nKe hã, ame geɖe xɔ Yesu dzi se, eye esɔ nenema hã. Ezɔ tsi dzi, etsi ahom nu, etsɔ abolo kple tɔmelã ʋɛ aɖewo nyi ame akpewo nukutɔe, eda gbe le dɔnɔwo ŋu, ena bunɔwo zɔ azɔli, eʋu ŋku na ŋkuagbãtɔwo, eda gbe le anyidɔlélawo ŋu, eye wòfɔ ame kukuwo gɔ̃ hã ɖe tsitre. Ɛ̃, esɔ be wobia be: “Ne Kristo la va la, ɖe wòawɔ nukunu gãwo wu esiwo wɔm ŋutsu sia lea?”—Yohanes 7:31.\nEsi Farisitɔwo se ameha la le nya siawo gblɔm la, wo kple nunɔlagãwo dɔ atikplɔtɔwo ɖa be woalé Yesu.\nEsi Yesu va ŋkekenyuia ɖuƒe la, nya ka gblɔmee amewo nɔ tso eŋu?\nNumeɖeɖe kae Yesu zã tsɔ ɖee fia be yemele Mawu ƒe Sea dzi dam o?\nNu ka tae ame geɖewo xɔ Yesu dzi se?\njy ta 66 axa 158-159


GBE BUBU Abbey Adza Afrikaans Ahanta Albanian Altai Alur Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Assamese Attié Aukan Australia Tokunɔgbe Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Bicol Bislama Bissau Guinean Creole Bolivia Tokunɔgbe Boulou Brazil Tokunɔgbe Britain Tokunɔgbe Bulgaria Tokunɔgbe Bulgarian Bété Cakchiquel Cambodian Catalan Cebuano Changana (Zimbabwe) Chavacano Chichewa Chile Tokunɔgbe Chin (Hakha) Chin (Tiddim) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombia Tokunɔgbe Comorian (Ngazidja) Costa Rica Tokunɔgbe Croatia Tokunɔgbe Croatian Cuba Tokunɔgbe Czech Czech Republic Tokunɔgbe Damara Dangme Danish Digor Douala Drehu Dusun Dutch Ecuador Tokunɔgbe Efik El Salvador Tokunɔgbe Emberá (Catío) Esan Estonian Eŋlisi Eʋegbe Fante Faroese Fijian Finland Tokunɔgbe Finnish Fon Frafra France Tokunɔgbe Franse Ga Galician Garifuna Georgian German Germany Tokunɔgbe Ghana Tokunɔgbe Gitonga Gokana Greece Tokunɔgbe Greek Greenlandic Guadeloupean Creole Guarani Guarani (Bolivia) Guatemala Tokunɔgbe Guerze Gujarati Gun Guna Guéré Haitian Creole Hausa Hebrew Herero Hiligaynon Hindi Hiri Motu Hmong (Ɣi) Honduras Tokunɔgbe Huastec (San Luis Potosi) Huichol Hungarian Hungary Tokunɔgbe Hunsrik Iban Ibanag Ibinda Icelandic Igbo Iloko India Tokunɔgbe Indonesia Tokunɔgbe Indonesian Irish Isoko Italian Italy Tokunɔgbe Itawit Japan Tokunɔgbe Japanese Javanese Jula Kabuverdianu Kabyle Kachin Kannada Karen (S'gaw) Kazakh Kazakh (Arabic) Kekchi Khana Khasi Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Korea Tokunɔgbe Korean Kpelle Krio Kurdish Kurmanji Kurdish Kurmanji (Caucasus) Kwangali Kwanyama Kyangonde Lahu Lambya Laotian Latgalian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luvale Macedonian Macua Malagasy Malay Malayalam Malaysia Tokunɔgbe Maltese Mam Mambwe-Lungu Mangareva Maninkakan (Eastern) Mano Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Mazahua Mazatec (Huautla) Mbukushu Medumba Mende Meru Miskito Mixe Mixtec (Guerrero) Mixtec (Huajuapan) Mizo Mongolian Moore Motu Mozambique Tokunɔgbe Myanmar Myanmar Tokunɔgbe Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Navajo Ndau Ndebele Ndebele (Zimbabwe) Ndonga Nepal Tokunɔgbe Nepali Netherlands Tokunɔgbe New Zealand Tokunɔgbe Ngabere Ngangela Nias Nicaragua Tokunɔgbe Nigerian Pidgin Niuean Norwegian Nuer Nyaneka Nyungwe Nzema Okpe Oromo Ossetian Otetela Otomi (Mezquital Valley) Panama Tokunɔgbe Pangasinan Papiamento (Aruba) Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidzin (Kamerun) Pilagá Polish Ponapean Portuguese Portuguese (Portugal) Pular Punjabi Punjabi (Shahmukhi) Páez Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romania Tokunɔgbe Romanian Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Russia Tokunɔgbe Russian Rutoro Réunion Creole Samoan Sango Saramaccan Sarnami Sena Senoufo (Cebaara) Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin Somali Spain Tokunɔgbe Spanish Sranantongo Sunda Susu Swahili Swati Sweden Tokunɔgbe Swedish Tagalog Tahitian Taiwan Tokunɔgbe Tajiki Talian Tamil Tandroy Tankarana Tarahumara Tarascan Tatar Telugu Tetun Dili Thai Thai (Northeastern) Thailand Tokunɔgbe Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Turkish Turkmen Turkmen (Cyrillic) Tuvaluan Twi Tzeltal Tzotzil Udmurt Uighur (Cyrillic) Ukrainian Urdu Urhobo Uruguay Tokunɔgbe Uzbek Uzbek (Roman) Valencian Venda Venezuela Tokunɔgbe Vezo Vietnam Tokunɔgbe Vietnamese Wallisian Waray-Waray Wayuunaiki Welsh Wichi Wolaita Xhosa Yacouba Yoruba Zapotec (Isthmus) Zapotec (Lachiguiri) Zimbabwe Tokunɔgbe Zulu\nƔeyiɣi kpui aɖe do ŋgɔ na Yesu ƒe ku la, egblɔ be: “Woaɖe gbeƒã fiaɖuƒe ŋuti nya nyui sia le anyigba blibo la katã dzi, be wòanye ɖaseɖiɖi na dukɔwo katã, eye ekema nuwuwu la ava.” (Mateo 24:14) Gake mɔ ka dzie woato aɖe gbeƒã le xexe bliboa katã me? Eyae nye to kpɔɖeŋu si Yesu ɖo esi wònɔ anyigba dzi la sɔsrɔ̃ me.—Luka 8:1.\nMíeyia amewo gbɔ le woƒe aƒewo me. Yesu na hehe eƒe nusrɔ̃lawo be woaɖe gbeƒã nya nyuia tso aƒe me yi aƒe me. (Mateo 10:11-13; Dɔwɔwɔwo 5:42; 20:20) Le ƒe alafa gbãtɔ me la, wofia teƒe si koŋ nyanyuigblɔlawo aɖe gbeƒã le la wo. (Mateo 10:5, 6; 2 Korintotɔwo 10:13) Nenema kee egbea hã míewɔ ɖoɖo aɖe koŋ ɖe gbeƒãɖeɖedɔa ŋu, eye wonaa anyigbamama hame ɖe sia ɖe be woaɖi ɖase le eme. Esia kpena ɖe mía ŋu míewɔna ɖe se si Yesu de be “míaɖe gbeƒã na amewo, eye míaɖi ɖase tsitotsito” la dzi.—Dɔwɔwɔwo 10:42.\nMíegblɔa nya nyuia na amewo le afi sia afi si míakpɔ wo le. Yesu gaɖo esia hã ƒe kpɔɖeŋu ɖi na mí esi wòɖe gbeƒã le afi sia afi si wòakpɔ amewo le, eɖanye ƒuta loo alo vudo to o. (Marko 4:1; Yohanes 4:5-15) Míawo hã míegblɔa Biblia me nyawo na amewo le afi sia afi si wòanya wɔ le—le ablɔwo dzi, le dɔwɔƒewo, le tsaɖibɔwo me, alo le telefon dzi. Azɔ hã, míeɖea gbeƒã na míaƒe aƒelikawo, dɔwɔhatiwo, sukuhatiwo, kple ƒometɔwo ɣesiaɣi si wòanya wɔ. Míetoa mɔ vovovo siawo katã dzi nana ‘xɔname ŋuti nya nyui’ la ɖoa ame miliɔn geɖewo gbɔ le xexea me godoo.—Psalmo 96:2.\nAme kawoe nàdi be yeagblɔ Mawu ƒe Fiaɖuƒe ŋuti nya nyuia na, eye vi kae nèsusu be esia aɖe na wo le etsɔme? Mègagbe nya nyui si naa mɔkpɔkpɔ ame la gbɔgblɔ na amewo o. Dze agbagba nàgblɔe na wo kaba!\n“Nya nyui” kae wòle be míaɖe gbeƒãe?\nMɔ kawo nue Yehowa Ðasefowo srɔ̃a gbeƒãɖeɖe ƒe kpɔɖeŋu si Yesu ɖo ɖi le?\nBia ame si le Biblia srɔ̃m kpli wò ne wòana miawɔ ale si nàte ŋu aƒo nu tso nu siwo srɔ̃m nèle le Biblia me ŋu na xɔ̃wòwo tufafatɔe la ƒe wɔwɔfia.\nWonya Yehowa Ðasefowo nyuie le Biblia-fiafiadɔ si wowɔna le xexea me godoo ta. Ðoɖo ka nue woƒe dɔa le, aleke wofiaa mɔ dɔae, eye afi kae wokpɔa ga le kpɔa dzi?


GBE BUBU Albanian Amharic Arabic Bengali Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Gujarati Hiligaynon Hindi Hungarian Igbo Indonesian Italian Japanese Kannada Korean Latvian Lithuanian Marathi Norwegian Papiamento (Curaçao) Polish Portuguese Romanian Russian Sepedi Setswana Slovak Slovenian Spanish Swahili Swedish Telugu Thai Ukrainian\nKpovitɔwo—Etsɔme Kae Li na Wo?\nNE KPOVITƆWO meli o la, ele bɔbɔe ŋutɔ be nuwo natɔ zi. Gake esi kpovitɔwo li hã la, ɖe míaƒe xexeame le dediea? Le dugã akpa gãtɔ me egbea la, wode dzesii be dedienɔnɔ ƒe kuxiwo li abe alesi wòle le kɔƒenuto geɖewo me ene. Ðe míate ŋu akpɔ mɔ be kpovitɔwo akpɔ mía ta tso hamenuvlowɔlawo kple nuvlowɔla bubuwo si mea? Ðe míate ŋu akpɔ mɔ be kpovitɔwo ana míanɔ dedie le míaƒe ablɔwo dzia? Woate ŋu aɖu aʋa si woho ɖe nuvlowɔwɔ ŋu la dzia?\nDavid Bayley ɖe susu aɖe gblɔ le eƒe agbalẽ si nye Police for the Future me be: “Kpovitɔwo mexea mɔ ɖe nuvlowɔwɔ nu o. Le nyateƒe me la, ɖeko kpovitɔwo le abe abiblanu si wotsɔ bla abii ene. . . . Míate ŋu aɖo ŋu ɖe kpovitɔwo ŋu, ne wotsɔ wo ɖokui ɖo anyi gɔ̃ hã be yewoatsi nuvlowɔwɔ nu, be yewoaxɔ na ameƒomea tso nuvlowɔwɔ si me o.” Numekukuwo ɖee fia be dɔ vevi etɔ̃ siwo kpovitɔwo wɔna—tsatsa le ablɔwo me, tsotso ɖe nudzɔdzɔ kpatawo ŋu, kple nuvlowɔwɔwo me kuku—mexea mɔ ɖe nuvlowɔwɔ nu o. Nukatae?\nAgbagbadzedze be woaxe mɔ ɖe nuvlowɔwɔ nu to kpovitɔwo ƒe xexlẽme dzidziɖedzi ko dzi abia ga gbogbo aɖe si manya akpɔ o. Edze abe kpovitɔwo dzidziɖedzi metsɔa fu lãme na nuvlowɔlawo o ene. Kpovitɔwo ƒe afɔɖeɖe enumake hã medoa ŋɔdzi na nuvlowɔla geɖewo o. Kpovitɔwo ka nya ta be ne yewomeɖo afisi wole nu vlo aɖe wɔm le hafi aɖabaƒoƒo ɖeka va yi o la, mele bɔbɔe be yewoƒe asi nasu ewɔlawo dzi o. Ewɔ abe nuvlowɔlawo nya be woƒe afɔ mate ŋu atsɔ nenema gbegbe o ene. Nenema ke nuvlowɔwɔ ŋuti numekukuwo hã mexea mɔ ɖe enu o. Edze abe ne adzamekpovitɔwo lé nuvlowɔlawo hede wo mɔ̃ gɔ̃ hã la, metsia nuvlowɔwɔ nu o ene. United States dea nuvlowɔlawo mɔ̃ wu dukɔ bubu ɖesiaɖe, gake dukɔ ma me ke wogawɔa nu vlowo le wu; evɔ̃ Japan, si dea ame ʋɛ aɖewo ko mɔ̃ la, nye dukɔ siwo me nuvlowɔwɔ mebɔ ɖo o la dometɔ ɖeka. Ðoɖowo abe nutoa me dzɔdzɔ ene gɔ̃ hã mete ŋu wɔa dɔ eteƒe didina o, vevietɔ le nuto siwo me nuvlowɔwɔa bɔ ɖo ŋutɔ la me. Se sesẽ siwo wodena ɖe nu vlo aɖewo, abe atikevɔ̃ɖisitsatsa alo adzodada ene, nu tẽ wɔa dɔ sẽ, gake eteƒe medidina hafi woƒe dɔwɔwɔ nu yina o.\nAgbalẽ si nye Police for the Future gblɔ be: “Mele be alesi kpovitɔwo mete ŋu le nuvlowɔwɔ nu tsim o la nawɔ nuku na amesiwo bua nu ŋu o. Enye nusi wonya nyuie le afisiafi be hadome ƒe nɔnɔme siwo wu tsɔtsɔ na kpovitɔwo kpakple tohehe made edeƒe siwo wonaa nuvlowɔlawo siaa lae fiaa alesi gbegbe nuvlowɔwɔ doa agbogbo le nutowo mee.”\nNukae Adzɔ ne Kpovitɔwo Meli O?\nAleke nèwɔa nui ne kpovitɔ aɖeke mele kpɔwòm o? Ðe nàda se dzi le woƒe anyimanɔmanɔa ta? Ewɔ nuku ŋutɔ be bubume kple amegã geɖe dea woƒe ŋkɔ nyui kple woƒe etsɔme afɔku me le viɖe ƒoɖi kpɔkpɔ le ɔfisdɔ me nufitifitiwɔwɔwo me ta. The New York Times ka nya ta nyitsɔ laa le ‘ame 112 siwo ŋu wotsɔ ametafatafa ƒe nyawo ɖo, amesiwo ŋu wogblɔ le be wole ɖoɖo aɖe si wowɔ be woatsɔ ada adzo ʋuwo ŋuti nugblẽfexeɖoɖo ƒe dɔwɔƒewo me la ŋu. Amesiwo ŋu wotsɔ nyaa ɖo la dometɔ aɖewo nye senyalawo, ɖɔktawo, dzimehenamelawo (chiropractors), kamedemɔnudɔyɔlawo (physiotherapy), abuitɔtɔamedɔdalawo, kple Kpovitɔwo ƒe Dɔwɔƒe ƒe amegã teƒenɔla.’\nAmetafatafa ƒe nya gã aɖe na dzidzi ƒo xexeame ƒe aɖaŋudɔwɔla kesinɔtɔ gãwo nyitsɔ laa esime wotsɔ nya ɖe Sotheby sitsaha si le New York kple Christie sitsaha le London, siwo nye asitsaha siwo dzraa nu na ame ɖe amesi na ga home gbogbotɔ nu ƒe amegãwo ŋu be woa ŋutɔwoe doa asi ɖe nuwo ŋu na wo ɖokui. Wodo fe dɔlar miliɔn 843 na woa kple woƒe asitsahawo wònye tohefe kple teƒeɖoɖoga! Eyata àte ŋu akpɔ ga ƒe ŋukeklẽ maɖikɔnamea le ameƒomea ƒe akpa sia akpa.\nNusi dzɔ le Recife, Brazil, le ƒe 1997 me, esime kpovitɔwo gbe dɔ fia be ame geɖe wɔa nu vlo bɔbɔe ne kplamatsedonu aɖeke meli o. Subɔsubɔ ƒe dzixɔse si anɔ wo si la mekpɔa ŋusẽ aɖeke ɖe woƒe nuwɔna dzi o. Woate ŋu atɔ tsi agbenɔnɔse kple gɔmeɖosewo alo aɖe asi le wo ŋu bɔbɔe. Eyata mewɔ nuku o be kpovitɔ siwo le dukɔ akpa gãtɔ me la le kpo dom nu le xexe aɖe si me sedzimawɔmawɔ bɔ ɖo me eɖanye le nu sueawo alo nu gãwo me o.\nGake ame aɖewo wɔna ɖe se dzi le esi wodea bubu dziɖuɖu ŋu ta. Apostolo Paulo gblɔ na Kristotɔwo le Roma be woabɔbɔ wo ɖokui na dziɖuɖu siwo ŋu Mawu ɖe mɔ ɖo be woanɔ anyi elabena wokpɔa egbɔ be sedziwɔwɔ aɖe teti ya nɔa anyi. Eŋlɔ ku ɖe dziɖuɖu siawo ŋu be: “Mawu ƒe subɔla kple amesi tsɔa dziku biaa hlɔ̃ amesi le nu vɔ̃ɖi wɔm la wònye. Eyata ehiã be, miabɔbɔ mia ɖokui, menye dzikudodo ta ɖeɖeko o, hafi le dzitsinya ŋuti hã boŋ.”—Romatɔwo 13:4, 5.\nHadome Nɔnɔme Siwo Le Tɔtrɔm\nLe nyateƒe me la, kpovitɔwo ƒe dɔ wɔa akpa aɖe le hadome nɔnɔmewo ƒe kakaɖeme ŋu. Ne amewo kpɔ be woɖe atikevɔ̃ɖiwo kple nuvlowɔwɔ ɖa le ablɔwo dzi la, wodzea agbagba be yewoanɔ agbe wòasɔ ɖe alesi nutoa me ka ɖe emee nu. Gake le nyateƒe me la, ameƒomea katã tɔtrɔ be nuwo nanyo nye nusi gbɔ kpovitɔwo ƒe ŋutete ŋu.\nÀte ŋu akpɔe le susu me be ameƒome aɖe anɔ anyi si me tɔwo ade bubu se ŋu ale gbegbe be womagahiã na kpovitɔwo oa? Àte ŋu akpɔ xexe aɖe si me amewo tsɔ ɖe le eme na wo nɔewo ale gbegbe be aƒelikawo alɔ̃ ɣesiaɣi be yewoakpe ɖe yewo nɔewo ŋu eye mahiã be ame aɖeke nayɔ kpovitɔwo be woava kpe ɖe ye ŋu o la le susu mea? Ðewohĩ esia adze abe nususukpɔ ko ene. Gake Yesu ƒe nya siawo, togbɔ be nya bubu mee wògblɔe le hã, awɔ dɔ le afisia. Egblɔ be: “Amegbetɔwo gbɔ la womate ŋu awɔ esia o; ke Mawu gbɔ la woate ŋu awɔ nusianu.”—Mateo 19:26.\nBiblia ƒo nu tso ɣeyiɣi aɖe si ava va esime ameƒomea katã anye dziɖuɖu aɖe si Yehowa Mawu ɖo anyi la teviwo ŋu. “Dziƒo ƒe Mawu la aɖo fiaɖuƒe aɖe anyi, . . . agbã fiaɖuƒe mawo katã, eye wòagblẽ wo.” (Daniel 2:44) Dziɖuɖu yeye sia ato Mawu ƒe mɔ siwo me lɔlɔ̃ le fiafia dzianukwaretɔ siwo le ete dzi atrɔ hadomenɔnɔme siwo hea nuvlowɔwɔ vɛ. “Sidzedze Yehowa xɔ anyigba la dzi, abe alesi tsi yɔ atsiaƒu me ene.” (Yesaya 11:9) Yehowa ƒe Fia Yesu Kristo ate ŋu atsi nuvlowɔwɔ ɖesiaɖe nu. “Madrɔ̃ ʋɔnu ɖe nusi eƒe ŋku le kpɔkpɔm la nu o, eye matso afia ɖe nusi eƒe to le sesem la nu o. Adrɔ̃ ʋɔnu na ame dahewo le dzɔdzɔenyenye me, eye wòatso afia na anyigba dzi hiãtɔwo ɖe eteƒe.”—Yesaya 11:3, 4.\nNuvlowɔlawo alo nuvlowɔwɔ aɖeke maganɔ anyi o. Kpovitɔwo magahiã o. “Amesiame abɔbɔ nɔ anyi ɖe eƒe weinka kple eƒe gboti te bɔkɔɔ.” (Mixa 4:4) Ne àdi be yeanye “anyigba yeye” si ŋu woƒo nu tsoe le Biblia me la dzi nɔla la, ke fifiae nye ɣeyiɣi si me wòle be nàku nusiwo ƒe ŋugbe Mawu do le eƒe Nya me la me.—Petro II, 3:13.\nÀte ŋu akpɔe le susu me be ameƒome aɖe anɔ anyi si me tɔwo ade bubu se ŋu ale gbegbe be womagahiã na kpovitɔwo oa?\nNuvlowɔlawo alo nuvlowɔwɔ aɖeke maganɔ anyi o\nKpovitɔwo Kple Ŋɔdzinuwɔlawo\nAbe alesi nusiwo dzɔ le New York City kple Washington, D.C. le September 11, 2001, dzi ɖee fiae ene la, yameʋuxɔlawo, aboyoɖeamelawo, kple ŋɔdzinuwɔlawo naa wòsesẽna na kpovitɔwo ŋutɔ be woakpɔ amewo ta. Wo dometɔ aɖewo xɔ hehe tɔxɛwo le xexeame ƒe akpa geɖewo be woage ɖe yameʋu siwo dze la me akpɔ nyawo gbɔ. Wosrɔ̃ alesi woalili amewo age ɖe wo dzi le xɔ me alo aƒeme le vome hã—woaɖi to ka ŋu tso xɔ tame, adzo to fesre nu, eye wodaa bɔmb sue siwo gbãa lãme na ame henaa woyia ɖime kple dzudzɔbɔmb ɖe amewo dome hã. Kpovitɔ siawo siwo xɔ hehe la dzea ŋɔdzinuwɔlawo dzi le vome heɖua wo dzi zi geɖe esi womegblẽa nu boo aɖeke le amesiwo woɖe aboyoe la ŋu o.\nNusiwo magahiã le Mawu ƒe xexe yeyea me o\nƉoe Ɖe Amewo Ɖoe Ɖe Amewo Kpovitɔwo—Etsɔme Kae Li na Wo?\ng02 7/8 axa 10-12


Asrafomegã Aɖe Ðe Xɔse Sẽŋu Fia | Yesu Ƒe Agbemeŋutinya\nAsrafomegã Aɖe Ðe Xɔse Sẽŋu Fia\nWODA GBE LE ASRAFOMEGÃ AÐE ƑE KLUVI ŊU\nWOAYRA AME SIWO SI XƆSE LE\nEsi Yesu gblɔ eƒe Todzimawunyaa vɔ la, eyi Kapernaum dua me. Yudatɔwo ƒe amegã aɖewo va egbɔ le afi sia. Ŋutsu aɖe si nye dukɔ bubu me tɔ eye wònye Roma asrafomegã lae dɔ wo.\nAsrafomegã la ƒe dɔla lɔlɔ̃a dze dɔ vevie heɖo kudo nu. Togbɔ be menye Yudatɔe asrafomegã la nye o hã la, edi be Yesu nakpe ɖe ye ŋu. Yudatɔawo gblɔ na Yesu be ŋutsua ƒe dɔla la “le aƒe me le lãmetutudɔ lém, eye wòle fu kpem vevie,” ɖewohĩ enɔ veve sem vevie hã. (Mateo 8:6) Yudatɔwo ƒe amegãwo ka ɖe edzi na Yesu be asrafomegã la dze na kpekpeɖeŋu ma esi wogblɔ be: “Elɔ̃ míaƒe dukɔa, eye eyae tu míaƒe ƒuƒoƒea.”—Luka 7:4, 5.\nEnumake Yesu kple amegãawo dze mɔ ɖo ta asrafomegã la ƒe me. Esi wogogo afi ma la, asrafomegã la dɔ exɔlɔ̃wo ɖa be woagblɔ nɛ be: “Aƒetɔ, mègaxa ɖe fu na ɖokuiwò o, elabena nyemedze be nàva aƒenye me o. Esia tae nyemebu ɖokuinye be medze ava gbɔwò o.” (Luka 7:6, 7) Ðokuibɔbɔnya kae nye esi ame si gbeɖeɖe na ame bubuwo ma la gblɔ! Egaɖee fia hã be ŋutsu sia to vovo na Romatɔ siwo wɔa ŋlɔmi le woƒe kluviwo ŋu.—Mateo 8:9.\nÐikeke mele eme o be asrafomegã la nyae be Yudatɔwo medea ha kple ame siwo menye Yudatɔwo o. (Dɔwɔwɔwo 10:28) Ðewohĩ esi esia le susu me na asrafomegã la tae wòna exɔlɔ̃wo gblɔ na Yesu be: “Ðe gbe ko, eye nye subɔvi la ƒe lãme asẽ.”—Luka 7:7.\nEsi Yesu se esia la, ewɔ nuku nɛ eye wògblɔ be: “Mele egblɔm na mi be, nyemekpɔ xɔse gã sia tɔgbi le Israel gɔ̃ hã kpɔ o.” (Luka 7:9) Esi asrafomegã la xɔlɔ̃wo trɔ yi aƒea me la, wokpɔe be kluvi si dze dɔ vevie hafi la ƒe lãme sẽ azɔ.\nEsi Yesu da gbe le amea ŋu vɔ ko la, ewɔ mɔnukpɔkpɔa ŋu dɔ tsɔ ɖo kpe edzi be woayra ame siwo menye Yudatɔwo o siwo si xɔse le la hã esi wògblɔ be: “Ame geɖewo atso ɣedzeƒe kple ɣetoɖoƒe, eye woanɔ kplɔ̃ ŋu kple Abraham kple Isak kpakple Yakob le Dziƒofiaɖuƒe la me.” Ke nu kae adzɔ ɖe Yudatɔ siwo si xɔse mele o ya dzi? Yesu gblɔ be ‘woatsɔ wo aƒu gbe ɖe viviti me le xexe. Afi mae woafa avi ahaɖu aɖukli le.’—Mateo 8:11, 12.\nEsia fia be woagbe dzɔdzɔme Yudatɔ siwo mexɔ mɔnukpɔkpɔ si wona wo gbã be woanyi Fiaɖuƒe la ƒe dome akpe ɖe Kristo ŋu o la. Gake woaxɔ ame siwo menye Yudatɔwo o la be woanɔ kplɔ̃ ŋu kplii “le Dziƒofiaɖuƒe la me.”\nNu ka tae Yudatɔwo va ɖe kuku ɖe asrafomegã aɖe si menye Yudatɔ o la ta?\nAnye nu ka tae asrafomegã la mekpe Yesu be wòava yeƒe aƒe me o?\nMɔnukpɔkpɔ si ava ʋu ɖi na ame siwo menye Yudatɔwo o ka dzie Yesu he susu yi?


2 Fiawo 11 | Biblia Le Internet Dzi | Xexe Yeye Gɔmeɖeɖe\n2 Fiawo 11:1-21\nAtaliya xɔ zia akpasesẽe (1-3)\nWoɖo Yehoas fia le adzame (4-12)\nWowu Ataliya (13-16)\nYehoyada na dukɔ la trɔ ɖe Yehowa ŋu (17-21)\n11 Esi Ataliya,+ si nye Ahaziya dada kpɔ be ye via ku la,+ etso hetsrɔ̃ fiaƒome* blibo la.+ 2 Ke Yehoseba, Fia Yehoram vinyɔnu, si nye Ahaziya nɔvinyɔnu, fi Ahaziya vi Yehoas+ dzoe le fiaviŋutsu siwo wu ge wole la dome, eye wòtsɔ eya kple eƒe nonala yi ɖaɣla ɖe xɔ ememetɔ aɖe me. Wodze agbagba ɣlae ɖe Ataliya, ale be womewui o. 3 Eye wònɔ ɣaɣla le egbɔ le Yehowa ƒe aƒe la me ƒe ade esime Ataliya nɔ fia ɖum ɖe anyigba la dzi. 4 Le ƒe adrelia me la, Yehoyada dɔ woɖakplɔ dzɔla Kariatɔwo kple fiasãŋudzɔlawo*+ ƒe ame alafa ƒe tatɔwo va egbɔ le Yehowa ƒe aƒe la me. Ebla nu kpli wo hena woka atam ƒu edzi le Yehowa ƒe aƒe la me, emegbe eɖe fia vi la fia wo.+ 5 Eye wòde se na wo be: “Nu si miawɔe nye esi: Miaƒe akpa ɖeka le etɔ̃ me nava le Sabat dzi ahadzɔ fia ƒe aƒe* la ŋu nyuie,+ 6 eye akpa ɖeka le etɔ̃ me nanɔ Gɔmeɖokpegbo la nu, eye akpa ɖeka le etɔ̃ me nanɔ dugbo la nu le dzɔlawo megbe; eye mianɔ aƒe la ŋu dzɔm nyuie ɖe mia nɔewo yome. 7 Miaƒe hatsotso eve siwo wòle be woadzo le Sabat dzi la natsi anyi, ale be woadzɔ Yehowa ƒe aƒe la ŋu nyuie akpɔ fia la ta. 8 Miaƒo xlã fia la le goawo katã me, eye ame sia ame ƒe aʋawɔnuwo nanɔ esi. Ne ame aɖe be yeato mia dome la, miwui. Eye minɔ fia la ŋu le afi sia afi si wòayi.”* 9 Eye ame alafa ƒe tatɔawo+ wɔ abe ale si nunɔla Yehoyada de see ene. Eya ta wo dometɔ ɖe sia ɖe kplɔ eƒe ame siwo ava le Sabat dzi kple ame siwo adzo le Sabat dzi la siaa va nunɔla Yehoyada gbɔ.+ 10 Eye nunɔla la tsɔ Fia David ƒe akplɔ kple eƒe akpoxɔnu kotoo siwo le Yehowa ƒe aƒe la me la na ame alafa ƒe tatɔawo. 11 Eye fiasãŋudzɔlawo+ dometɔ ɖe sia ɖe lé eƒe aʋawɔnuwo ɖe asi hetɔ ɖi, wole aƒe la ƒe ɖusime va se ɖe aƒe la ƒe miame kple vɔsamlekpui+ la gbɔ kpakple aƒe la ŋu, woƒo xlã fia la godoo va kpe. 12 Eye wòkplɔ fia vi+ la do goe heɖɔ fiakuku la nɛ eye wòtsɔ Ðaseɖiɖi*+ la ɖo ta nɛ;* ale woɖoe fia hesi ami nɛ. Eye wosi akpe hedo ɣli be: “Fia nenɔ agbe tegbee!”+ 13 Esi Ataliya se hoowɔwɔ kple amewo ƒe duƒuƒu la, eva dukɔ la gbɔ le Yehowa ƒe aƒe la me enumake. + 14 Eye wòkpɔ fia la le tsitre ɖe sɔti la gbɔ le kɔnu la nu.+ Tatɔawo kple kpẽkulawo+ le fia la gbɔ, eye dukɔ la me tɔwo katã le dzidzɔ kpɔm hele kpẽ kum. Eye Ataliya dze eƒe awuwo hedo ɣli be: “Nugbeɖoɖoe! Nugbeɖoɖoe!” 15 Ke Yehoyada ɖe gbe na ame alafa ƒe tatɔ+ siwo le aʋakɔ la nu be: “Mikplɔe do go le ameawo dome, eye ame sia ame si adze eyome la, mida yii ƒu anyi!” Elabena nunɔla la gblɔ be: “Migawui ɖe Yehowa ƒe aƒe la me o.” 16 Eya ta wolée, eye esi wova ɖo afi si sɔwo tona yia fia ƒe aƒe me*+ la, wowui ɖe afi ma. 17 Eye Yehoyada na fia la kple dukɔ la bla nu kple Yehowa+ be yewoayi edzi anye Yehowa ƒe dukɔ, eye wòna fia la hã bla nu kple dukɔ la.+ 18 Emegbe dukɔ la me tɔwo katã va Baal ƒe me* va gbã eƒe vɔsamlekpuiwo+ kple eƒe legbawo+ gudugudu, eye wowu Baal ƒe nunɔla Matan+ ɖe vɔsamlekpuiawo ŋgɔ. Eye nunɔla la ɖo dzikpɔlawo ɖe Yehowa ƒe aƒe la nu.+ 19 Eɖe ame alafa ƒe tatɔwo+ kple dzɔla Kariatɔwo kple fiasãŋudzɔlawo+ kpakple dukɔ la me tɔwo katã hã be woakplɔ fia la tso Yehowa ƒe me, woto fiasãŋudzɔlawo ƒe agbo nu yi fia ƒe aƒe* la me; eye wòbɔbɔ nɔ fiazikpui la dzi.+ 20 Eye dukɔ blibo la kpɔ dzidzɔ; dua me fa, elabena wowu Ataliya kple yi le fia la ƒe aƒe me. 21 Yehoas+ xɔ ƒe adre esime wòzu fia.+\n^ Egɔmeɖeɖe tẽe, “ne edo go alo ne egbɔ.”\n^ Ate ŋu anye agbalẽ xatsaxatsa si me woŋlɔ Mawu ƒe Sewo ɖo.\n^ Alo, “eye wòtsɔ Se la nɛ.”\n2 Fiawo 11


TITO 1 AKP - Mme Paulo gɔ nɖe Ɣaa rabaradze gu Yesu - Bible Search\n2 TIMOTEO 4 TITO 2\n1Mme Paulo gɔ nɖe Ɣaa rabaradze gu Yesu Kristo katɔ̃mesɛdze ne, mme nto lo tsɛrɛ-ɔ ɔko gɔgbe ne. Ɣaa ɔɖi me fiɛ ɔpia me sɔ lobuai ɔ̃ maturi ma ɔɖi sɔ ma kafɔkaɖe aamɔ si lote ma ɔri sɛɛ gɔ mpia i bo Ɣaa itɔ̃me ame. 2Itɔ̃me nɛgbe sɛ itã ɔriinyɔ nɛ mpia i ngbã mɛ loisɛ miro iso. Ɣaa gɔ loisɛ ɔla sila mɔmɔ ɔsia bo itɔ̃me nɛgbe ita fiɛ ɔbara kayiiso. 3Ɔɖi ngbã mɛ loisɛ miro itɔ̃me ɔte bo i ɔ̃ itɔ̃me nɛ loto loɣɛ ngbe ame i ɔwi gɔ lokote wũ iso. Nnɛgbe ɔsu ɔpia i wũ nrɔɔ̃ ame fiɛ nto loɣere maturi ne. Ɣaa gɔ nɖe Ɖidze lopia me sɔ loɣɛ ne.\n4Wũ ɖɔɛse Tito, nto lotsɛrɛ-ɔ ɔko gɔgbe alasɔ ɔbi bielea aɖe me i kafɔkaɖe ga ame bopia ame. Lokarɛ Ɣaa gu Yesu Kristo gɔ nɖe bo Ɖidze sɔ ɔmɔɛ̃-ɔ ɔla i ɔ̃ abualɛra ame si ɔtã-ɔ isobuɛ.\nPaulo Ɔtã Tito Karabara I Kreta.\n5Lotã-ɔ sɔ we i Kreta si aledza ara wa lokuti sɔ maaledza asɛ. I ɔmagɛ̃ biara ame ne, sɛra matɔ̃ɖedze ma loaya i mafɔɖedze kanya lɛ kumɛgɔ loɣere-ɔ sɔ bara awe. 6Mafɔɖedze tɔ̃ɖedze ne, iikote sɔ katɔ̃mei kukawɛ̃ aamɔɛ̃ wũ kala. Ɔ̃aɖe ɔturi gɔ nɖe ɔrɔ̃go ɔwɛ̃ yiridze. Ɔ̃ mabi ana aaɖe mma lomɔɛ̃ kafɔkaɖe kukaakɔ fiɛ maiɖe matsuelese, masɛ mawarɛ ma maɣese. 7Mafɔɖedze tɔ̃ɖedze gɔ nto ɔnyɔ Ɣaa karabara iso ne, iikote sɔ itɔ̃me kuiwɛ̃ aagɔda wũ, ɣee ɔkɔlɛ so kato, ɣee ɔna sikpã malamala. Iikote sɔ ɔ̃aɖe tarɛ̃dze, ɔ̃ibaɖe kulu baradze ɣee ngɔ anɔ nsɛ abe i sikã iso. 8Ɔ̃aɖe ngɔ loafɔ mafɔ fiɛ ɔsɛ ɔɖɔɛ ira sɛɛ ibara fiɛ ɔsɛ ɔɖe so iso. Ɔ̃aɖe ɔturi gɔ mba ngbã sɛɛ, ɔsekele fiɛ ɔsɛ ɔmɔɛ̃ so ɔla kukaakɔ. 9Ɔ̃aɖe ngɔ lomɔɛ̃ Itɔ̃me Bielea ɔto teteree lɛ kumɛgɔ i kafɔkaɖe ɔri ɔte. Mmɔ ɔ̃awo maturi mama ɔtɔ ɔpia i kafɔkaɖe itɔ̃me ame fiɛ ɔ̃aɖi mma lota maɣɛ i Itɔ̃me Bielea iso iɣɛrɛ ɔte ne.\n10Nto loɣɛ ngbɔ alasɔ matsuelese gu atsuɛ pɛ̃ maɣɛdze gu maladze mawɛ̃ pia maɖaa maturi. Mma nto mabara ara wagbe ɔɖuɖu nɖe ma Yudase ma lofiniki. 11Tɛ̃ra ma ɔri i ara wagbe ite iso, alasɔ ara wamɔ sɛ apia kafɔkaɖe ikpɔkpɔtɔ i ayo ame. Maratedze ma nto mate ara nyanyarĩa ngbe ne, kusia mato mabie ɔso fiɛ mato mate ara wagbe. 12Ma Kretase mɔmɔ ɔturi ɔwɛ̃ gɔ nɖe kanyaɖidze ɔɣɛ sɔ, “Ma Kretase ne, mila maladze gu mabɔi lalaa, gu maɖeɖei gu madãdze ana maɖe.” 13Ira nɛ i kanyaɖidze gɔgbe ɔɣɛ ne, gbaã iɖe. Ne ɔso sɛ̃ tã ma sɔ manyua nsɛgbai mɛmɔ si mafɔ kafɔkaɖe sɛɛ gagbe. 14Nnɛgbe loatã sɔ maanyua ma Yudase anatika gu mma loɔkpese ɔnukuare i kama mato mate mila ara atsue ɔkã ne. 15Ira biara se sekelee itã maturi ma losekele. Ɣɛɛ mma nɖe maturi lalaa fiɛ maifɔ maɖe ne, kuira iiɖe ira sekelea, alasɔ ma adzuni ame ɔyigu ara lalaa fiɛ maisɛ manya ira sɛɛ gu ilalaa maɖi ite. 16Ma mɔmɔ sɛ maɣɛ sɔ mafɔ Ɣaa maɖe, ɣɛɛ ma kurabarara iite ngbɔ. Maɖe maturi ma lopukutura so gu matsuelese ma loikote matã kuwarɛ kukuwɛ̃.


2 Mose 14 | Biblia Le Internet Dzi | Xexe Yeye Gɔmeɖeɖe\nIsrael-viwo ɖo atsiaƒu la gbɔ (1-4)\nFarao ti Israel-viwo yome (5-14)\nIsrael-viwo tso Ƒudzĩ la (15-25)\nƑu la nyè tsyɔ Egiptetɔwo dzi (26-28)\nIsrael-viwo xɔ Yehowa dzi se (29-31)\n14 Eye Yehowa gblɔ na Mose be: 2 “Gblɔ na Israel-viwo be woatrɔ ava ƒu asaɖa anyi ɖe Pihahirot ŋgɔ le Migdol kple atsiaƒu la dome, adze ŋgɔ Baal-Zefon. Miƒu asaɖa anyi ɖe atsiaƒu la nu eye miadze ŋgɔ Baal-Zefon.+ 3 Ekema Farao agblɔ le Israel-viwo ŋu be: ‘Wotɔtɔ hele tsaglãla tsam le anyigba la dzi. Gbea dzi xaxa wo ɖo.’ 4 Maɖe mɔ Farao ƒe dzi me nasẽ+ wòati wo yome, eye mato Farao kple eƒe aʋakɔwo katã dzi akɔ ɖokuinye ŋu;+ ne Egiptetɔwo nadze sii be nyee nye Yehowa.”+ Eye Israel-viwo wɔ nenema. 5 Eye wova gblɔ na Egipte-fia la be dukɔ la si dzo. Enumake Farao kple eƒe subɔviwo trɔ tame le dukɔ la ŋuti,+ eye wogblɔ be: “Nu kae nye esi míewɔ be míeɖe asi le Israel-viwo ŋu wodzo be woagasubɔ mí abe kluviwo ene azɔ o?” 6 Ale wòna wodzra eƒe aʋatasiaɖamwo ɖo, eye wòkplɔ eƒe aʋawɔlawo kpe ɖe eɖokui ŋu.+ 7 Eye wòtsɔ tasiaɖam tɔxɛ alafa ade hekpe ɖe Egipte ƒe tasiaɖam bubuawo katã ŋu, eye aʋawɔlawo le wo dometɔ ɖe sia ɖe me. 8 Ale Yehowa ɖe mɔ Egipte-fia Farao ƒe dzi me sẽ, eye wòti Israel-viwo yome, esime Israel-viwo nɔ azɔli dzi le dziɖeɖi me.*+ 9 Egiptetɔwo ti wo yome,+ eye Farao kple eƒe sɔdolawo kpakple eƒe aʋakɔwo ƒe tasiaɖamwo le wo gogom esime woƒu asaɖa anyi ɖe atsiaƒu la nu, le Pihahirot gbɔ le Baal-Zefon ŋgɔ. 10 Esi Farao gogo wo, eye Israel-viwo fɔ kɔ dzi kpɔ Egiptetɔwo le wo yome gbɔna la, dzidzi ƒo Israel-viwo, eye wodo ɣli yɔ Yehowa.+ 11 Eye wobia Mose be: “Esi ameɖiƒe aɖeke mele Egipte o tae nèkplɔ mí va afi sia be míaku ɖe gbe sia dzia?+ Nu kae nye esi nèwɔ ɖe mía ŋu be nèkplɔ mí tso Egipte? 12 Alo menye nya sia koe míegblɔ na wò le Egipte be, ‘Ðe asi le mía ŋu kpoo ne míasubɔ Egiptetɔwo’ oa? Elabena enyo na mí be míasubɔ Egiptetɔwo wu be míaku ɖe gbedzi.”+ 13 Eye Mose gblɔ na dukɔ la bena: “Migavɔ̃ o.+ Minɔ te sesĩe, eye miakpɔ ale si Yehowa le xɔxɔ ge na mi egbe.+ Elabena Egiptetɔ siwo kpɔm miele egbea la, miegale wo kpɔ ge akpɔ gbeɖegbeɖe o.+ 14 Yehowa ŋutɔ awɔ aʋa na mi,+ ke miawo la miatɔ ɖi kpoo.” 15 Eye Yehowa gblɔ na Mose be: “Nu ka ŋuti nèle ɣli dom nam? Gblɔ na Israel-viwo be woaho. 16 Ke wò la, tsɔ wò atikplɔ la, eye nàdo wò asi ɖe atsiaƒu la dzi ne wòama ɖe eve, ale be Israel-viwo nazɔ to ƒuƒuiƒe le atsiaƒu la me. 17 Nyee ɖe mɔ Egiptetɔwo ƒe dzi me sẽ, ne woadze wo yome age ɖe eme, ale be mato Farao kple eƒe aʋakɔwo katã, eƒe aʋatasiaɖamwo kple eƒe sɔdolawo dzi, akɔ ɖokuinye ŋu.+ 18 Eye Egiptetɔwo adze sii be nyee nye Yehowa ne meto Farao, eƒe aʋatasiaɖamwo kple eƒe sɔdolawo dzi kɔ ɖokuinye ŋu.”+ 19 Eye Mawu vavã la ƒe dɔla+ si le Israel-viwo ŋgɔ la dzo yi wo megbe, eye alilikpo dodo* si le wo ŋgɔ la dzo yi wo megbe.+ 20 Eye wòva le Egiptetɔwo ƒe aʋakɔwo kple Israel-viwo dome.+ Eye alilikpo la na viviti do ɖe akpa ɖeka. Ke le akpa kemɛ la, ena zã la me kɔ.+ Eye wo dometɔ aɖeke mete ɖe nɔvia ŋu zã blibo la katã o. 21 Azɔ Mose do eƒe asi ɖe atsiaƒu la dzi;+ ale Yehowa na ɣedzeƒeya sesẽ ƒo zã blibo la katã hetutu atsiaƒu la ɖe megbe, eye wòna atsiaƒu la gɔme zu ƒuƒuiƒe,+ eye tsi la me ma ɖe akpa eve.+ 22 Eye Israel-viwo zɔ to ƒuƒuiƒe le atsiaƒu la me,+ esime tsia zu abe gli ene le woƒe ɖusime kple miame.+ 23 Egiptetɔwo ti wo yome, eye Farao ƒe sɔwo, eƒe aʋatasiaɖamwo kple eƒe sɔdolawo katã dze wo yome ge ɖe atsiaƒu la me.+ 24 Eye le ŋdiŋudzɔɣi* la, Yehowa le dzobibi kple alilikpo dodo la me kpɔ Egiptetɔwo ƒe aʋakɔwo,+ eye wòde tɔtɔ Egiptetɔwo ƒe aʋakɔwo me. 25 Eye wòna woƒe tasiaɖamfɔtiwo gli, ale be wo kuku zu dɔ na wo, eye Egiptetɔwo gblɔ be: “Mina míasi le Israel nu, elabena Yehowa le aʋa wɔm na wo ɖe Egiptetɔwo ŋu.”+ 26 Eye Yehowa gblɔ na Mose be: “Do asi ɖe atsiaƒu la dzi, ne tsia natrɔ ava ahatsyɔ Egiptetɔwo, woƒe aʋatasiaɖamwo kple woƒe sɔdolawo dzi.” 27 Enumake Mose do asi ɖe atsiaƒu la dzi, eye esi ŋu de asi keke me la, atsiaƒu la gaɖo eƒe nɔnɔme me. Esi Egiptetɔwo le sisim le enu la, Yehowa tutu wo ƒu atsiaƒu la me.+ 28 Eye tsia nyè tsyɔ aʋatasiaɖamwo, sɔdolawo kple Farao ƒe aʋakɔ blibo, siwo ti wo yome va atsiaƒua me la dzi.+ Wo dometɔ ɖeka hɔ̃ hã metsi agbe o.+ 29 Ke Israel-viwo ya zɔ ƒuƒuiƒe to atsiaƒu la me,+ eye tsia zu abe gli ene le woƒe ɖusime kple miame.+ 30 Ale Yehowa ɖe Israel tso Egiptetɔwo si me gbe ma gbe,+ eye Israel-viwo kpɔ Egiptetɔwo ƒe kukuawo le ƒua ta. 31 Esi Israel-viwo kpɔ ŋusẽ gã si Yehowa ɖe fia ɖe Egiptetɔwo ŋu la, dukɔ la de asi Yehowa vɔvɔ̃ me, eye woxɔ Yehowa kple eƒe subɔla Mose dzi se.+\n^ Egɔmeɖeɖe tẽe, “kple alɔ si de dzi.”\n^ Efia, tso ga 2 va se ɖe ŋdi ga 6 lɔƒo.


GBE BUBU Amharic Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Danish Dutch Eŋlisi Eʋegbe Ga German Hiligaynon Hungarian Igbo Italian Korean Lithuanian Malagasy Myanmar Polish Portuguese Romanian Sepedi Setswana Slovak Slovenian Sranantongo Swahili Tsonga Turkish Ukrainian\nLe Efesotɔwo 2:11-15 la, mɔxenu ŋutɔŋutɔe apostolo Paulo wɔnɛ esime wòƒo nu tso gli aɖe si ma Yudatɔwo kple ame siwo menye Yudatɔwo o dome ŋua?\nLe lɛta si apostolo Paulo ŋlɔ ɖo ɖe Efesotɔwo me la, egblɔ vovototo si nɔ Israel viwo kple “ame tutɔwo” dome. Egblɔ be “gli” aɖe nɔ anyi “si ma wo dome.” (Efesotɔwo 2:11-15) Paulo nɔ nu ƒom tso “Se si me sededewo” le si wona to Mose dzi la ŋu, gake esi wòzã nya “gli” la, ate ŋu ana nuxlẽlawo ƒe susu nayi kpe aɖe si nye dometsonu si nɔ anyi ŋutɔŋutɔ la dzi.\nLe ƒe alafa gbãtɔ Mía Ŋɔli me la, xɔxɔnu vovovowoe nɔ Yehowa ƒe gbedoxɔ si nɔ Yerusalem la ŋu, eye ame aɖewo koe tea ŋu yia afi mawo. Ame sia ame tea ŋu yia Dukɔwo me tɔwo ƒe Xɔxɔnu la, gake Yudatɔ kple ame siwo trɔ dzi me zu Yudatɔwo koe tea ŋu yia gbedoxɔa ƒe xɔxɔnuwo dometɔ ɖe sia ɖe. Adzrala aɖe si wotsɔ atsyɔ̃ɖokpe wɔe si woyɔna be Soreg, si wogblɔ be ekɔkɔ anɔ meta 1.3 la ma Dukɔwo me tɔwo ƒe Xɔxɔnu la tso xɔxɔnu siawo gbɔ. Le Yudatɔ ŋutinyaŋlɔla Flavius Josephus si nɔ anyi le ƒe alafa gbãtɔ me ƒe nya nu la, woŋlɔ nuxlɔ̃amenyawo ɖe gli sia ŋu, ɖewo le Helagbe me, eye ɖewo hã le Latingbe me, be amedzro aɖeke negato mɔxekpɔ la ŋu age ɖe kɔkɔeƒe la me o.\nWoke ɖe Helagbe me nuŋɔŋlɔ siwo le dometsogli sia ŋu la dometɔ aɖe ŋu. Exlẽ be: “Amedzro aɖeke negato mɔxekpɔ si wotɔ ɖe kɔkɔeƒea ŋu la ŋuti age ɖe eme o. Woawu ame sia ame si woalé be ege ɖe eme la godoo, eye amea ŋutɔe wu eɖokui.”\nAnɔ eme godoo be Paulo zã Soreg tsɔ tsi tsitre ɖi na Mose ƒe Sea ƒe nubabla si ma Yudatɔwo kple Dukɔwo me tɔwo dome hena ɣeyiɣi didi aɖe la. Yesu ƒe vɔsakua ɖe Se ƒe nubabla la ɖa, eye wòto esia dzi ‘mu gli, si ma wo dome la ɖa.’\nNu ka tae zi geɖe la, Israel to 12 ko ŋue woƒoa nu tso, evɔ wònye le nyateƒe me la, to 13 wonye?\nIsrael towo alo ƒomeawo dzɔ tso Yakob, ame si ŋkɔ wova trɔ emegbe be Israel, ƒe viŋutsuwo me. Viŋutsu 12 woe nɔ blemafofo sia si, woƒe ŋkɔwoe nye: Ruben, Simeon, Lewi, Yuda, Dan, Naftali, Gad, Aser, Isaxar, Zebulon, Yosef, kple Benyamin. (1 Mose 29:32–30:24; 35:16-18) Wotsɔ nɔviŋutsu siawo dometɔ 11 ƒe ŋkɔwo na woƒe towo, gake wometsɔ Yosef ŋkɔ na to aɖeke o. Ke boŋ wotsɔ viaŋutsu siwo nye Efrayim kple Manase siwo wobu bliboe be wonye to ƒe tawo ƒe ŋkɔwo na to eve. Eya ta Israel towo ƒe xexlẽme va nye 13. Ekema nu ka tae Biblia ƒoa nu tso to 12 ko ŋu zi geɖe?\nLe Israel viwo dome la, woɖe ŋutsu siwo le Lewi toa me ɖe vovo koŋ na subɔsubɔdɔwɔwɔ le Yehowa ƒe avɔgbadɔa me, eye emegbe le gbedoxɔa me. Eya ta womenyea asrafowo o. Yehowa gblɔ na Mose be: ‘Megatia amewo xlẽ le Lewi to la me o, eye megatsɔ woƒe xexlẽme kpe ɖe Israel vi bubuawo tɔ ŋu o; ke boŋ natsɔ nɔƒe, si me se la le, kple eŋu nuwo katã ade Lewitɔwo si.’—4 Mose 1:49, 50.\nWomena anyigba Lewi viwo le Ŋugbedodonyigbaa dzi hã o. Ke boŋ wona du 48 wo le to vovovoawo me le Israel nyigba katã dzi.—4 Mose 18:20-24; Yosua 21:41.\nSusu eve siawo tae zi geɖe la, womeyɔa Lewi toa ŋkɔ ne wole nu ƒom tso Israel toawo ŋu o. Esia tae Israel to 12 ko ŋue woƒoa nu tsoe.—4 Mose 1:1-15.


Mateo 22 - Holy Bible [Ewe Bible 1913] - (Mat 22)\nEye Yesu ɖo ŋu, eye wògaƒo nu na wo lelododowo me gblɔ bena:\nDziƒofiaɖuƒe la ɖi fiãa ɖe, si wɔ srɔ̃ɖeŋkekenyuie na via,\neye wòdɔ eƒe dɔlawo, bena wòayi aɖayɔ amesiwo wokpe la, ava srɔɖeŋkekenyuieɖuƒee; ke womelɔ̃ bena, yewoava o.\nEgadɔ dɔla bubuwo gblɔ bena: Migblɔ na amesiwo wokpe la bena: Kpɔ ɖa, medzra nye nuɖuɖu ɖo; wowu nye nyitsuwo kple lã damiwo, eye nuwo katã sɔ gbe; miva srɔ̃ɖeŋkekenyuieɖuƒe.\nKe womebui nɛ o, eye wodzo heyi, ame ɖeka yi eƒe abɔ me, eye ame bubu yi eƒe adzɔ do ge.\nEye mamleawo lé eƒe dɔlawo, wodo vlo wo, eye wowu wo.\nKe fia la do dɔmedzoe, eye wòdɔ eƒe aʋakɔwo, eye woyi ɖagblẽ nenem hlɔ̃dola mawo, eye wòtɔ dzo woƒe du.\nTete wògblɔ na eƒe dɔlawo bena: Srɔ̃ɖenuawo sɔ gbe; gake amesiwo wokpe lã, womedze o.\nEyaŋuti miyi mɔ dzeveewo dzi, eye amesiame, si ke míakpɔ la, miyɔe va srɔ̃ɖeŋkekenyuieɖuƒe.\nEye nenem dɔla mawo do go yi mɔwo dzi, eye woƒo amesiame, si wokpɔ la, nu ƒu, ame vɔ̃ɖiwo kple ame nyuiwo siaa, eye srɔ̃ɖeƒe la yɔ fũ kple kplɔ̃ŋutinɔlawo.\nKe esi fia la va kplɔ̃ŋutinɔlawo kpɔ ge ɖa la, ekpɔ amea ɖe le afima, si medo srɔɖewu o;\neye wògblɔ nɛ bena: Xɔ̃nye, aleke wɔ nèva afisia, eye medo srɔ̃ɖewu o mahã? Eye eƒe nu tsi te.\nTete fia la gblɔ na kplɔ̃ŋutisubɔlawo bena: Mibla afɔwo kple asiwo nɛ, eye mitsɔe ƒu gbe de viviti tsiɖitsiɖi la me, afima avifafa kple aɖukliɖuɖu lanɔ.\nElabena ame geɖewo nye amesiwo woyɔ; ke ame ʋeewo nye amesiwo wotia.\nTete farisitɔwo yi, eye wode adaŋu alesi woawɔ, ne woatsɔ eya ŋutɔ ƒe nyagbɔgblɔ atre mɔ̃ nɛ alée.\nEye wodɔ woƒe nusrɔ̃lawo kple Herodiahawo ɖo ɖe legba gblɔ bena: Nufiala, míenye bena, nyateƒetɔ nènye, eye nèle Mawu ƒe mɔ fiãm le nyateƒe me, eye amea ɖeke ƒe nya meɖia wò o: elabena mèkpɔa amewo ƒe ŋku me o.\nEyaŋuti gblɔe na mi, nuka nèsusuna mahã? Woɖe mɔ bena, woadzɔ nu na kaisaro loo, womeɖe mɔ o mahã?\nKe esi Yesu dze si woƒe vɔ̃ɖinyenye la, egblɔ bena: Nukaŋuti miele teyem kpɔ? Alakpatɔwo!\nMifia nudzɔsika lam. Eye wotsɔ denario la va fiae.\nYesu gblɔ na wo bena: Ameka ƒe nɔnɔme kple ŋɔŋlɔ enye esia mahã?\nWodo ŋu nɛ bena: Kaisaro tɔe. Tete wògblɔ na wo bena: Ekema mitsɔ nusi enye kaisaro tɔ la, na kaisaro, eye nusi enye Mawu tɔ la, na Mawu.\nEye esi wosee la, wotsiyaa, eye wogblẽe ɖi hedzo.\nLe ŋkeke ma dzi la zadukitɔ, siwo gblɔna bena, tsitretsitsi meli o la, va egbɔ, eye wobiae bena:\nNufiala, Mose gblɔ bena, ne amea ɖe ku, eye viwo mele esi o la, nɔvia naɖe srɔ̃a, ne wòado ƒome ɖi na nɔvia.\nAzɔ nɔviŋutsu adre na mia dome, eye gbãtɔ, si ɖe srɔ̃ ta, ku, eye esi ƒomea ɖeke mele esi o la, egblẽ srɔ̃a ɖi na nɔvia;\nnenema ke evelia kple etɔ̃lia hã wowɔ, vaseɖe adrelia dzi.\nWo katã megbe la nyɔnu la hã ku.\nAzɔ le tsitretsitsi la me ɖee, wo ame adre la dometɔ ka srɔ̃ woazu mahã? Elabena wo katã woɖee kpɔ.\nEye Yesu ɖo ŋu gblɔ na wo bena: Mieda ƒu, elabena mienya ŋɔŋlɔawo kple Mawu ƒe ŋusẽ la o.\nKe le ame kukuwo ƒe tsitretsitsi gome la, ɖe miexlẽ nya, si Mawu gblɔ ɖi na mi bena:\n„Nye enye Abraham ƒe Mawu, Isak ƒe Mawu kple Yakob ƒe Mawu“ la o mahã? Menye ame kukuwo ƒe Mawu wònye o, ke boŋ ame gbegbewo toe.\nEye esi amehaawo see la, kuvia ɖo wo le eƒe nufiafia la ŋuti.\nKe esi farisitɔwo se bena, ede ga nu na zadukitɔwo la, woƒo wo ɖokui nu ƒu ɖe afi ɖeka.\nEye wo dome ame ɖeka, si nye sefiala la, biae hele etem kpo bena:\nNufiala, se ka nye vevito le sea me mahã?\nEye wògblɔ nɛ bena: „Lɔ̃ Aƒetɔ, wò Mawu, kple wò dzi blibo kple wò luʋɔ blibo kpakple wò tamesusu blibo.“\nEsia enye se gbãtɔ, si le vevie.\nEye evelia, si ɖii la, enye bena: „Lɔ̃ hawòvi abe wò ŋutɔ ɖokuiwò ene.“\nSe blibo la katã kple nyagblɔɖilawo ku ɖe nenem se eve siawo ŋuti.\nKe esi farisitɔwo ƒo ƒu la, Yesu bia wo bena:\nAleke miebuna le Kristo la ŋutii? Ameka vi wònyea? Woɖo ŋu nɛ bena: Dawid vie.\nEgblɔ na wo bena: Aleke gɔ̃ wo Dawid yɔe le gbɔgbɔ me be Aƒetɔ, esi wògblɔ bena:\n„Aƒetɔ la gblɔ na nye Aƒetɔ bena: Bɔbɔ nɔ anyi ɖe nye nuɖusi me, vaseɖe esime matsɔ wò ketɔwo aɖe wò afɔ te.“\nAzɔ ne Dawid yɔe be Aƒetɔ la, aleke wɔ wònye via mahã?\nEye amea ɖeke mete ŋu ɖo nyaa ɖeke ŋu nɛ, alo do dzi gabia nyaa ɖee tso ŋkeke ma dzi heyina o.


GBE BUBU Albanian Amharic Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Georgian German Greek Hiligaynon Hungarian Indonesian Italian Japanese Kirghiz Korean Latvian Lithuanian Malagasy Myanmar Norwegian Polish Portuguese Romanian Russian Sepedi Silozi Sinhala Slovak Slovenian Spanish Swahili Swedish Tagalog Thai Turkish Ukrainian Urdu\nTOGBƆ be ame miliɔn geɖe bui be ele vevie be woazã ʋu hã la, ʋukuku kple eƒe kuxiwoe. Akɔntabubuwo ɖee fia be le xexea me godoo la, ame siwo wu miliɔn ɖeka, akpe alafa eve kuna le ʋufɔkuwo me ƒe sia ƒe! Ne nyaa le alea ɖe, ɖe maɖe vi be míasrɔ̃ ale si míaku ʋu ŋuɖɔɖotɔe oa? Na míalé ŋku ɖe afɔ aɖewo siwo míate ŋu aɖe le esia gome la ŋu.\n✔Lé Ŋku Ðe Ðokuiwò Ŋu\nNyatakaka aɖe si dze le Australiatɔwo ƒe nyadzɔdzɔgbalẽ me gblɔ be, afɔ vevi siwo ʋukula ate ŋu aɖe atsɔ aɖe ʋufɔku si ate ŋu ahe ku vɛ dzi kpɔtɔ la dometɔ ɖekae nye be wòalé ŋku ɖe ale si wòwɔa nui ne ele ʋu kum ŋu. (Australian Journal of Social Issues) Eya ta hafi ʋukula aɖe nadze mɔ kple ʋu la, anyo be wòabia eɖokui be, ‘Ðe mele nɔnɔme nyuitɔ me si awɔe be mate ŋu aku ʋu nyuia?’ Ðeɖiteameŋu ate ŋu awɔe be ame ƒe susu nawɔ dɔ̃ eye mate ŋu atrɔ ɖe nɔnɔmewo ŋu kaba o. Philippines Dukɔa Ƒe Ʋukunyawo Ƒe Dɔwɔƒe (The Land Transportation Office of the Philippines) gblɔ be dziku, dzimaɖitsitsi, kple dzidzɔ nye seselelãme siwo kpɔa ŋusẽ ɖe ʋukulawo dzi eye woate ŋu awɔe be womawɔ nyametsotso nyuiwo o, eye kura gɔ̃ hã woada ʋukuku ƒe sewo dzi.\nLãmesẽmenɔnɔ hã le vevie le esi dɔléle kple abixɔxɔ aɖewo ate ŋu akpɔ ŋusẽ ɖe ame dzi be mate ŋu aku ʋu le ŋuɖɔɖo me o ta. Ʋukula si dea bubu amewo ƒe agbe ŋu malɔ̃ be yeaku ʋu ne ekpɔe be aha muame akpɔ ŋusẽ ɖe yeƒe ʋukuku dzi o. Atike alo dɔyɔmɔnu aɖewo hã ate ŋu akpɔ ŋusẽ ɖe ʋukulaa ƒe nuwɔnawo dzi. Ne ʋukulaa kpɔe be yemele lãmesẽ nyui me o la, ekema nunya anɔ eme be wòaƒo asa na ʋua kuku kura, alo wòana ame bubu nakui.\n✔Lé Ŋku Ðe Wò Ʋukuku Ƒe Ŋutetewo Ŋu\nZi ale si ʋuwo ƒe agbɔsɔsɔme le dzidzim ɖe edzi, vevietɔ le dukɔ madeŋgɔwo me la, zi nenemae ame siwo menya ʋukuku nyuie o hã le agbɔ sɔm ɖe edzi. Eya ta enyo be míaƒo nu tso nu eve siwo wòle be ʋukula ɖe sia ɖe nawɔ be wòate ŋu aƒo asa na ʋufɔkuwo la ŋu.\nKu ʋu ŋuɖɔɖotɔe! Nɔ ŋudzɔ, wò susu nenɔ afɔku siwo ate ŋu ado mo ɖa le ŋgɔwò kple megbewò siaa ŋu, eye dze agbagba nàkpɔ afi si ʋukula ɖe sia ɖe adi be yeato la do ŋgɔ—ne womeku ʋu nyuie o gɔ̃ hã. Esi wònye be ne ʋuwo kplɔ wo nɔewo ɖo tututu ye wotea ŋu lɔa wo nɔewo zi geɖe ta la, ʋukula ɖɔŋuɖo akpɔ egbɔ be dometsotso nyui aɖe le yeƒe ʋua kple bubuwo dome ɣesiaɣi.\nNɔ ŋudzɔ ɖe do siwo menya kpɔna dzea sii bɔbɔe o kple susuhenuwo ŋu. Trɔ kɔ nàkpɔ nu siwo le edzi yim ƒo xlã wò, eye mègana ahuhɔ̃eawo nanye nu siwo ko nàzã atsɔ akpɔ megbe alo nu siwo le edzi yim ƒo xlã wò o. Ƒo asa na susuhenuwo ne èle ʋu kum. Mèganɔ nu geɖe wɔm le ɣeyiɣi ɖeka me o—elabena nuwɔnawo abe dzeɖoɖo le telefon dzi alo ʋumemɔ̃wo ŋu dɔ wɔwɔ ene hea ame ƒe susu.\nNe ènye dzokekedola: Eŋutinunyalawo gblɔ be afɔku si me dzokekedola ate ŋu aku le le kilometa ɖeka ƒe mɔzɔzɔ me la sɔ gbɔ zi gbɔ zi 37 wu ʋukula tɔ. Afɔ kawoe nàte ŋu aɖe atsɔ akpɔ ɖokuiwò ta? Afɔɖeɖe eve siwo ŋu míeƒo nu tso va yi la ate ŋu aɖe vi na dzokekedola hã. Tsɔ kpe ɖe eŋu la, Dzokekedolawo Ƒe Dedienɔnɔdɔwɔƒe (Motorcycle Safety Foundation) si le United States (États-Unis) gblɔ be: “Nɔ dzedzem woakpɔ.” Kpɔ egbɔ be ʋukula bubuwo nanɔ kpɔwòm. Na wò akaɖiawo nanɔ sisi ɖi. Ƒo asa na afi si ʋukula bubuwo manɔ kpɔwòm le o la toto. “Do ametakpɔnuwo.” Ðɔ kuku eye nàdo awu siwo klẽna le akaɖi nu, kple awu siwo tri ate ŋu akpɔ tawò. “Ðɔ ŋu ɖo vevie le dzokekea dodo me.” Tsɔe be ʋukula bubuwo mele kpɔwòm o eye nàdo dzokekea aɖaŋutɔe.\n✔Lé Ŋku Ðe Wò Ʋua Ŋu\nEsi wòle be dedienɔnɔ ƒe nya nanɔ susu me na ʋukula ɣesiaɣi ta la, ke ele be eƒe ʋua nanɔ nɔnɔme nyui me ɣesiaɣi. Ele be Brekawo (alo freins) nanɔ dɔ wɔm nyui abe ʋua ƒe ŋutinu bubuwo ke ene. Ele be Tayawo ŋu nanɔ glidzaglidza ale be woagaɖiɖi bɔbɔe ne tsi le mɔa dzi o. Ne ya le tayawo me nyuie la ana ʋua kuku kple eƒe tɔtɔ nanɔ bɔbɔe wu. Egbea la, zikpuiŋuka le ʋu akpa gãtɔ me. Zikpuiŋuka siawo meɖea vi aɖeke ne womeblaa wo o.\nKu wò ʋua le ale si nɔnɔmeawo le nu. Le teƒe aɖewo la, mɔ siwo dzi tsi le, kple vevietɔ esiwo dzi tsikpe alo sno dza ɖo la kpɔa ŋusẽ ɖe afi si wòle be ʋua natɔ ase ɖo ne woɖo afɔ brekawo dzi la dzi; wokpɔa ŋusẽ ɖe stiya (alo volant) la totro hã dzi. Ne wole ʋu kum le zã me la, ele be ʋua ƒe akaɖi sesẽawo nanɔ dɔ wɔm nyuie eye manyo be woanɔ ʋua kum sesĩe o. Esi wònye be nunanae agbe nye tso Mawu gbɔ ta la, esɔ be míawɔ nu sia nu si míate ŋui atsɔ akpɔ míaƒe agbe ta, ʋukuku ŋuɖɔɖotɔe sɔsrɔ̃ hã le eme.—g09 07-E.\nASAƑOƑO NA MƆMEMI DOME GBEGBLẼ\n▪ Ku ʋu dzigbɔɖeanyitɔe: Ʋukuku sesĩe kpakple afɔɖoɖo brek dzi enuenu gblẽa ami dome.\n▪ Ƒo asa na dzo dede ʋua me ɖi: Egbea la, mehiã be woana ʋu geɖe ƒe mɔ naxɔ dzo hafi woaku wo o. Ne ʋua atɔ ɖi wòawu sɛkɛnd blaetɔ̃ la, anyo be nàtsi dzo na ʋua.\n▪ Ya nenɔ tayawo me nyuie ɣesiaɣi: Taya siwo me ya le nyuie la te ŋu zɔna bɔbɔe wu, si wɔnɛ be amizazã dzi ɖena kpɔtɔ ŋutɔ.\n▪ Mèganɔ du sim sesĩe o: Ʋukuku sesĩe akpa ate ŋu ahe afɔku vae eye ate ŋu agblẽ mɔmemi dome ŋutɔ.\n[Nuwo ƒe nɔnɔme/Nɔnɔmetata si le axa 23]\n❏ Nɔ ŋudzɔ\n❏ Bla wò zikpuiŋukaa\n❏ Ƒo asa nu geɖe wɔwɔ le ɣeyiɣi ɖeka me\n❏ Ƒo asa na susuhenuwo\n[Nuwo ƒe nɔnɔme/Nɔnɔmetata si le axa 24]\n❏ Nɔ ŋudzɔ ɖe do siwo menya kpɔna bɔbɔe o ŋu\n❏ Brekawo (alo freins) nanɔ dɔ wɔm nyuie\n❏ Ya nenɔ tayawo me nyuie\n❏ Tayawo ŋu nenɔ glidzaglidza\n❏ Na dometsotso nyui nenɔ mia dome\n[Nuwo ƒe nɔnɔme/Nɔnɔmetata si le axa 25]\n❏ “Do ametakpɔnuwo”\n❏ “Nɔ dzedzem woakpɔ”\n❏ Lé ŋku ɖe akaɖi sesẽawo ŋu\nƉoe Ɖe Amewo Ɖoe Ɖe Amewo Ʋukuku Ale Si Nàwɔ Anɔ Dedie\ng 7/09 axa 23-25


Swaziland Fia La Kpɔ Dzidzɔ Ale Gbegbe! | Nu Nyui Siwo Le Míaƒe Nudzraɖoƒe\nGbetakpɔxɔ—Tata Si Míesrɔ̃na | August 2013\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Kwangali Kwanyama Latvian Lingala Lithuanian Luo Malagasy Malay Maltese Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Punjabi Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Umbundu Uzbek Venda Vietnamese Waray-Waray Wolaita Xhosa Yoruba Zulu\nFia La Kpɔ Dzidzɔ Ale Gbegbe!\nNU SIA dzɔ le August 1936 me le Swaziland Fiagã Ƒe Fiasã gbɔ lɔƒo. Robert kple George Nisbet tɔ woƒe ʋu si tame nyasemɔ̃ le; ɖeko woƒo ha aɖewo eye eyome woƒo Nɔviŋutsu J. F. Rutherford ƒe nuƒo siwo wolé ɖe mɔ̃ dzi teti koe nye ema. Fia Sobhuza II kpɔ dzidzɔ ale gbegbe! George gblɔ be: “Ewɔ mo yaa na mí ŋutɔ be fia la di be míadzra agbaƒomɔ̃a, agba siwo dzi wolé nuƒoawo ɖo kple Fiaɖuƒegbedeasia ƒe nyasemɔ̃a na ye!”\nRobert ɖe kuku na Fia la hegblɔ nɛ be yewomele wo dzram o. Nu ka tae? Elabena ame aɖe tɔe mɔ̃awo nye. Fia la di be yeanya ame si tɔ wonye.\nRobert gblɔ nɛ be: “Fia bubu aɖe tɔe.” Fia Sobhuza biae be Fia ka tɔe wònye? Robert ɖo eŋu nɛ be: “Eyae nye Yesu Kristo, Mawu Fiaɖuƒea ƒe Fia.”\nSobhuza lɔ̃ ɖe edzi bubutɔe be: “Oo, Fia gã aɖee wònye vavã. Nyemedi be maxɔ naneke si nye etɔ o.”\nRobert ka nya ta be: ‘Fia Sobhuza ƒe nɔnɔme wɔ dɔ ɖe dzinye ŋutɔ. Edo Eŋlisigbea nyuie, ke hã meƒo nu adegbeƒoƒotɔe alo do eɖokui ɖe dzi o, ke boŋ eyia nyaa gbɔ tẽe eye wònye ame si ŋu wotena ɖo bɔbɔe. Menɔ egbɔ le eƒe fiasã me abe miniti 45 ene esime George ya nɔ ha ƒom le gota.’\nRobert yi edzi be, ‘Gbe ma gbe ɣetrɔ la, míeyi va ɖi ɖase le Swaziland Dziɖuɖu Ƒe Suku la, afi si nuteƒekpɔkpɔ dodzidzɔname aɖe su mía si le. Míeɖi ɖase na sukutatɔ la, eye wòɖo to nyuie. Esi míegblɔ be míedi be míaƒo nuƒo si wolé ɖe mɔ̃ dzi na sukuviawo katã la, ekpɔ dzidzɔ eye wòna woƒo sukuvi siwo ade alafa ɖeka kloe la nu ƒu wova nɔ anyi ɖe gbeawo dzi heɖo to. Wogblɔ na mí be le sekɛndrisuku (lycée) ma la, wofiaa agbledede, abɔdɔwɔwɔ, kapitadɔ, xɔtudɔ, Eŋlisigbe kple akɔntabubu ŋutsuviawo; eye wofiaa dɔnɔdzikpɔkpɔ, aƒemedɔwo wɔwɔ, kple asinudɔ vevi bubuwo nyɔnuviawo hã.’ Fia la mama ye ɖo sukua. *\nSwaziland sekɛndrisukuvi siwo se dutoƒonuƒoa le ƒe 1936 me\nEsi mɔɖela aɖewo ɖi tsa yi Fiagã Ƒe Fiasã la me le keke ƒe 1933 me la, Fia Sobhuza ɖo to wo kple dzidzɔ. Gbe ɖeka la, eƒo eŋudzɔla 100, siwo nye aʋawɔla sesẽwo, nu ƒu be woaɖo to Fiaɖuƒegbedeasi si wolé ɖe mɔ̃ dzi. Edɔ míaƒe magazinewo, eye wòxɔa míaƒe agbalẽ bubuwo hã. Eteƒe medidi o, míaƒe agbalẽwo katã kloe va su Fia la si le eƒe agbalẽdzraɖoƒe! Esi Britain dziɖuɖua xe mɔ ɖe míaƒe agbalẽwo nu le xexemeʋa evelia wɔɣi kura gɔ̃ hã la, ekpɔ agbalẽ siawo ta dedie.\nFia Sobhuza II yi edzi xɔa Ðasefowo le eƒe Fiagã Ƒe Fiasãa me le Lobamba, eye wòkpea osɔfowo kura gɔ̃ hã be woava se woƒe Biblia me nuƒowo. Gbe ɖeka esi Ðasefo aɖe si ŋkɔe nye Helvie Mashazi nɔ Mateo ta 23 lia me dzrom la, osɔfo aɖewo tso kple dziku be yewoazi edzi wòanɔ anyi. Gake Fia la de nu nyaa me hegblɔ na Nɔviŋutsu Mashazi be wòayi nuƒoa dzi. Tsɔ kpe ɖe eŋu la, Fia la gblɔ na nyaselawo be woaŋlɔ mawunyakpukpui siwo katã nɔviŋutsua yɔ le nuƒoa me la ɖi!\nƔebubuɣi esi nɔviŋutsu mɔɖela aɖe ƒo nuƒo na ameha aɖe vɔ la, osɔfo ene siwo hã nɔ amehaa dome la tso hetrɔ woƒe osɔfo kɔlawo yi megbe gblɔ be: “Tso egbe dzi la, míeganye osɔfowo o ke boŋ míezu Yehowa Ðasefowo.” Osɔfoawo bia mɔɖelaa be ate ŋu ana míaƒe agbalẽ siwo le Fia la si ƒe ɖewo yewo hã.\nFia la de bubu Yehowa Ðasefowo ŋu tso ƒe 1930 ƒeawo me va se ɖe esime wòku le ƒe 1982 me, eye esi Ðasefoawo gbe be yewomakpɔ gome le Swazilandtɔwo ƒe trɔ̃subɔsubɔkɔnuwo me o la, meɖe mɔ woti wo yome o. Eya ta Ðasefowo kpɔ ŋudzedze ɖe ale si wòkpe ɖe wo ŋui la ŋu ŋutɔ, eye esi wòku la, wofa konyi vevie.\nLe ƒe 2013 ƒe gɔmedzedze la, Fiaɖuƒegbeƒãɖela siwo le Swaziland la wu 3,000. Ame miliɔn ɖeka kple nu vi aɖe koe le dukɔa me, eye le mama dedie nu la, gbeƒãɖela 1 aɖe gbeƒã na ame 384. Mɔɖela siwo wu 260 ye le dɔ dzi vevie le hame 90 siwo le afi ma me, eye ame 7,496 ye de Ŋkuɖodzia le ƒe 2012 me. Edze ƒãa be dzidziɖedzi geɖe le ŋgɔ. Nyateƒee, gbeƒãɖela gbãtɔ mawo siwo va Swaziland le ƒe 1930-awo me la ɖo gɔmeɖoanyi nyui aɖe ɖi.—Nu nyui siwo le míaƒe nudzraɖoƒe le South Africa.\n^ mm. 8 The Golden Age, June 30, 1937, axa 629.\nWona Mia Ŋuti Kɔ\nAGBEMEŊUTINYA Yehowa ‘Tsɔa Nye Agbawo Nam Gbe Sia Gbe’\nWò ‘Dzi Meganyra Ðe Yehowa Ŋu’ Gbeɖe O\nDzilawo—Mimla Mia Viwo Tso Woƒe Ðevime\nMinɔ Mia Nɔewo Ŋu Bum Eye Miado Ŋusẽ Mia Nɔewo\nMibu Ame Siwo Ƒomevi Wòle Be Mianye Ŋu\nElisa Kpɔ Dzotasiaɖamwo—Wò Hã Èle Wo Kpɔma?\nNU NYUI SIWO LE MÍAƑE NUDZRAÐOƑE Fia La Kpɔ Dzidzɔ Ale Gbegbe!\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA August 2013\nGBETAKPƆXƆ—TATA SI MÍESRƆ̃NA August 2013


Aƒemanɔsitɔwo Kple Ame Dahewo—Nu Siwo Akpe Ðe Wo Ŋu Kple Kuxia Gbɔ Kpɔnu Vavãwo\nGBE BUBU Afrikaans Albanian Amharic Arabic Armenian Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Estonian Eŋlisi Eʋegbe Fijian Finnish Franse Georgian German Greek Hebrew Hiligaynon Hungarian Iloko Indonesian Italian Japanese Kinyarwanda Kirghiz Kirundi Korean Lingala Lithuanian Luvale Macedonian Malagasy Myanmar Norwegian Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tok Pisin Tsonga Turkish Twi Ukrainian Vietnamese Xhosa Zulu\nJoe nye asrafo xɔgbɔɖeme le United States (États-Unis). Nya vɔ̃ siwo dzɔ ɖe eya ŋutɔ kple eƒe ƒomea me tɔwo dzi wɔe be wòzu aƒemanɔsitɔ ƒe 18 sɔŋ. Le ƒe aɖe me la, eyia agbalẽdzraɖoƒe aɖe si le woƒe nutoa me eye wòɖoa dze kple agbalẽdzraɖoƒedzikpɔla. Dzeɖoɖo sia trɔ eƒe agbenɔnɔ kura.\nMartín si nye ɖekakpui aɖe le Argentina se le eɖokui me be kadodo aɖeke mele ye kple Mawu dome o. Ekpɔe be viɖe aɖeke mele ye ŋu le agbe me o. Esi wòdi be yeanya viɖe si le yeƒe agbe ŋu la, eʋu le aƒe me yi ɖatsi ƒuta. Gake esi mekpɔ ŋuɖoɖo na eƒe nyabiasewo o ta la, elé blanui vevie. Efa avi ƒo koko na Mawu be: “Ne èli ŋutɔŋutɔ la, ke meɖe kuku na make ɖe ŋuwò.” Nu kae do tso eme nɛ? Na míakpɔ nu si va dzɔ la ɖa.\nSUSU vovovowo tae amewo zua aƒemanɔsitɔwo. Abe ale si wònɔ le Joe gome ene la, nya vɔ̃ siwo dzɔna ɖe ame aɖewo dzi lae wɔnɛ be wozua aƒemanɔsitɔwo. Gake abe ale si wòle le Martín gome ene la, ame bubuwo ya dina ko be yewoanɔ agbe le mɔ bubu nu, elabena wokpɔe be agbenɔnɔ va zu ha ɖeka tɔgbi ko dzidzi. Ke hã, le ame aɖewo ya gome la, hiãkame, dzɔdzɔmefɔkuwo, ƒometɔwo ƒe ŋutasesẽ le ame ŋu, atike vɔ̃ɖi alo aha tsu nono, tagbɔdɔléle alo dɔmakpɔwɔe nana wozua aƒemanɔsitɔwo.\nTsã la, dukɔ madeŋgɔwo alo dukɔ siwo ŋu aʋawɔwɔ gblẽ nu le alo esiwo me ganyawo tɔ bu le mee aƒemanɔsitɔwo nɔna, gake fifia la “eva zu nya gã ŋutɔ le dukɔ deŋgɔ geɖewo me,” abe ale si susuŋutinunyalagã Paul Toro gblɔe ene. * Nu siwo gbɔ wòate ŋu atsoe nye ɖoɖo si ƒomevi dziɖuɖuwo wɔ hena kpekpeɖeŋunana ƒome siwo dzi nu mede o kpakple ale si ame dahewo le ahe dam ɖe edzi, evɔ gatɔwo ya le ga kpɔm ɖe edzi.\nAme geɖewo tsi dzi ɖe etsɔme ŋu vevie. Gake nya siwo Biblia gblɔ tso etsɔme ŋu me dzodzro kpe ɖe ame aɖewo ya ŋu be womegatsia dzi fũu o. Míele Biblia me nya siawo me dzro ge vie le nyati sia me. Ne míenɔa agbe ɖe Biblia ƒe mɔfiamewo nu la, ate ŋu akpe ɖe mía ŋu fifia gɔ̃ hã. Abe ale si wònɔ le Joe kple Martín gome ene la, mɔfiame siawo ana nuwo naka ɖe eme na mí le ganyawo kple lãmesẽnyawo gome.\nBIBLIA TRƆ EƑE AGBENƆNƆ\nCindi si wɔa dɔ le agbalẽdzraɖoƒea, eye wòkpɔa Joe zi geɖe le afi ma la gblɔ be: “Joe dze tagbɔɖaɖɛtɔ, ewɔa nu ɖe ame ŋu nyuie eye wòbɔbɔa eɖokui.” Yehowa Ðasefoe Cindi nye, eya ta enaa Gbetakpɔxɔ kple Nyɔ! magazinewo Joe. Ekpee hã be wòava yewoƒe Kristotɔwo ƒe kpekpe. Esi wòyi la, wode bubu eŋu eye wowɔ nu ɖe eŋu nyuie, eya ta ete kpekpeawo dede edziedzi. Ŋutsu aɖe si nye hamea me tɔ la doe ɖe egbɔ be yeasrɔ̃ Biblia kplii, eye wòlɔ̃.\nBiblia-sɔsrɔ̃ kpe ɖe Joe ŋu wòva se le eɖokui me be bubu le ye ŋu\nNu siwo srɔ̃m Joe nɔ la faa akɔ nɛ, eye wòte agbenɔnɔ ɖe Biblia ƒe nufiafiawo nu, togbɔ be esia bia tso esi be wòawɔ tɔtrɔ gãwo le eƒe agbe me hã. Le kpɔɖeŋu me, esrɔ̃e be agbe nye nunana tso Mawu gbɔ, eya ta ele be woade bubu eŋu eye be atamanono ƒoa ɖi ŋutilã la. (Psalmo 36:9) Esia na be wòdzudzɔ atamanono le ɖekawɔwɔ me kple mɔfiame si le 2 Korintotɔwo 7:1 si gblɔ be: “Mina míakɔ mía ɖokui ŋu tso ŋutilã . . . ƒe ɖiƒoƒo sia ɖiƒoƒo me.” Nyateƒee, tɔtrɔ si Joe wɔ la de eƒe lãmesẽ dzi eye wòna hã be ga tsia kotoku me nɛ.\nEsi Joe di be yeawɔ ɖe aɖaŋu si Biblia ɖo be míadze agbagba ale si míate ŋui akpɔ míaƒe ŋutilãmenuhiahiãwo gbɔ ta la, ete dɔdidi. * (1 Tesalonikatɔwo 4:11, 12) Nyagblɔla 2:24 gblɔ be: “Naneke menyo na amegbetɔ wu be, wòaɖu nu ano nu, eye wòakpɔ dzidzɔ le dɔ sesẽ siwo wòwɔna la ta o.” Dzidzɔ sia tsoa sese le ame ɖokui me be bubu le ye ŋu hã gbɔ, elabe dɔwɔwɔ anukwaretɔe nana be bubu nɔa mía ŋu, eye wòwɔnɛ hã be míetea ŋu kpena ɖe ame dahewo ŋu.—Efesotɔwo 4:28.\nCindi gblɔ be “hamea me tɔwo xɔ” Joe alɔ eve esi wokpɔ ale si wòle kutri kumee eye “wo dometɔ aɖewo kpe ɖe eŋu wòkpe agbalẽ ɖo ale be dziɖuɖua nana aƒe nyui kple nu bubu siwo wòdze na lae.” Joe nɔ ŋgɔ yim nyuie le mawusubɔsubɔ me eye wòva xɔ nyɔnyrɔ zu Yehowa Ðasefo. Egbea etea ŋu gblɔa eƒe agbemenuteƒekpɔkpɔwo na amewo ne ele dzi dem ƒo na wo be woasrɔ̃ nu ale be nunya si tsoa Mawu gbɔ, si le Biblia me la nasu wo si.—Lododowo 3:13, 14.\nVIÐE VA LE EƑE AGBE ŊU\nMartín te tamebubu tso nu si ta míele agbe ɖo la ŋu esime wòxɔ ƒe 20. Egblɔ be: “Meku nu me tso mawusubɔsubɔhawo kple xexemenunyalawo gbɔ, eye meƒo ɖokuinye ɖe atike vɔ̃ɖi zazã me kple susu be ana mase le ɖokuinye me be viɖe le nye agbe ŋu, gake ɖeko wòglo.” Enɔ California, le United States ʋɛe eye wòʋu yi Hawaii. Egblɔ be: “Ale si teƒe siawo nya kpɔ la na mesusu be meke ɖe paradiso ŋu.” Gake teƒe nyakpɔ mawo mena wòse le eɖokui me be viɖe le yeƒe agbe ŋu o. Egblɔ be: “Meva lé blanui ale gbegbe be medi be maɖe nye agbe ɖa.” Ɣemaɣie wòfa avi vevie heƒo koko na Mawu be, “Ne èli ŋutɔŋutɔ la, ke meɖe kuku na make ɖe ŋuwò.”\nMɔkpɔkpɔ va su Martín si le agbe me\nMartín ɖo ŋku edzi be yekpɔ dzesi aɖe kpɔ si xlẽ be, “Yehowa Ðasefowo Ƒe Fiaɖuƒe Akpata.” Eɖoe be yeayi Kristotɔwo ƒe kpekpe le afi ma. Egblɔ be: “Nye ɖa kple ge to kpanyaa metsɔ ge ɖe Fiaɖuƒe Akpata la me, eye nu siwo medo ɣleti geɖewoe nye ema la koe gakpɔtɔ nɔ ŋunye. Gake amewo do vivi ɖe ŋunye.” Martín lɔ̃ be woava srɔ̃ Biblia kpli yeeye wòtsoa ƒuta afi si wòle la va srɔ̃a Biblia le dua ƒe ablɔ me.\nAzɔ ko, Martín va kpɔ ŋuɖoɖo fakɔnamewo na eƒe nyabiasewo. Esia na be eƒe blanuilélea nu tsi eye wòle dzidzɔ si ŋu Yesu ƒo nu tsoe esi wògblɔ be, “dzidzɔtɔwoe nye ame siwo nyae be gbɔgbɔmenuwo hiã yewo” la kpɔm.—Mateo 5:3.\n“Ale si gbegbe nye agbenɔnɔ trɔ fifia la na woƒe nu ku”\nEteƒe medidi o, ale si Biblia kpe ɖe Martín ŋu mɔkpɔkpɔ va su esi le agbe me la va dze ƒãa abe ale si wònɔ le Joe, si ŋu míeƒo nu tsoe va yi hã gome ene. Martín va trɔ asi le eƒe dzedzeme ŋu eye Ðasefoawo kpe ɖe eŋu wòkpɔ dɔ kple teƒe si wòanɔ. Egblɔ be: “Tsã la, amewo nyam be menye ŋutsu aƒemanɔsitɔ si nɔa ablɔ me, gake ale si gbegbe nye agbenɔnɔ trɔ fifia la na woƒe nu ku.”\nEmegbe Martín trɔ yi Argentina, eye wòxɔ nyɔnyrɔ hezu Yehowa Ðasefo. Fifia la, eya hã le kpekpem ɖe ame siwo mawusubɔsubɔ ƒe tsikɔ le wuwum la ŋu be woakpɔ ŋuɖoɖo na woƒe agbemebiabia veviwo.\nƔEYIƔI SI ME AME AÐEKE MAGANYE AƑEMANƆSITƆ KPLE AME DAHE O\nYeremiya si nye mawusubɔla le blema la nɔ agbe le xaxaɣi sesẽ aɖe me. Futɔ vɔ̃ɖi aɖe va dze woƒe dua dzi heɖe aboyo wo detɔ geɖewo wozu kluviwo. (Konyifahawo 1:3) Togbɔ be Yeremiya tsi agbe hã la, eƒe nunɔamesiwo katã kloe dome gblẽ. Edo gbe ɖa nublanuitɔe be: “Ðo ŋku nye fukpekpe kple aƒemanɔsitɔ si menye la dzi.”—Konyifahawo 3:19.\nTogbɔ be Yeremiya kpe fu vevie hã la, mɔkpɔkpɔ mebu ɖee o. Nu ka gbɔe wòtso? Nu siwo kpe ɖe eŋu la dometɔ ɖekae nye ale si wòka ɖe edzi be Yehowa magblẽ ye ɖi o. (Yeremiya 1:8) Nu bubu hãe nye be esrɔ̃a Ŋɔŋlɔawo, siwo gblɔe ɖi be ɣeyiɣi aɖe ava esime woaɖe hiãkame kple fukpekpe ɖa, eye ŋutifafa vavã kple dedienɔnɔ axɔ ɖe wo teƒe.—Psalmo 37:10, 11.\nMawu ƒe dziɖuɖu deblibo si woyɔna be Mawu Fiaɖuƒe lae awɔ nu siawo, ke menye amegbetɔwo ƒe dziɖuɖuwo o. (Daniel 7:13, 14) Yesue nye Fiaɖuƒea ƒe Fia. Esi wònye amegbetɔ nɔ anyigba dzi la, ese veve ɖe ame dahewo nu vevie. (Luka 7:22; 14:13) Le eƒe dziɖuɖu te la, “ame dzɔdzɔewo adzi ɖe edzi le eƒe ŋkekewo me, eye ŋutifafa axɔ aƒe . . . Elabena aɖe ame dahe si le ɣli dom be woaxɔ na ye la, kple ame tsɛ kpakple ame si si xɔnametɔ aɖeke mele o la. Aɖe wo tso teteɖeanyi kple ŋutasesẽ me.”—Psalmo 72:7, 12, 14.\n“Woatu xɔ anɔ eme.”—Yesaya 65:21\nNu vevitɔ si ŋu Yesu fia nu tsoe nye Mawu Fiaɖuƒea. (Luka 4:43)Efia amewo gɔ̃ hã be woado gbe ɖa be: “Wò Fiaɖuƒe nava. Wò lɔlɔ̃nu nava eme le anyigba dzi abe ale si wòle le dziƒo ene.” (Mateo 6:9, 10) Aleke agbenɔnɔ anɔ le anyigba dzi ne Mawu Fiaɖuƒea va le anyigba dzi ɖum bliboe? Biblia na míekpɔ nu dodzidzɔname siwo ava dzɔ. Le kpɔɖeŋu me, egblɔ le Mawu Fiaɖuƒea teviwo ŋu be:\n“Woatu xɔ anɔ eme, eye woade waingble aɖu eme kutsetse. Womatu xɔ ame bubu nanɔ eme o, womaƒã nu ame bubu naɖu o. . . . Nye ame tiatiawo ase vivi na woawo ŋutɔwo ƒe asinudɔwɔwɔwo bliboe.”—Yesaya 65:21, 22.\n“Wo dometɔ ɖe sia ɖe abɔbɔ nɔ eƒe wainka kple eƒe gboti te bɔkɔɔ, eye ame aɖeke mado voɖi na wo o, elabena aʋakɔwo ƒe Yehowa ƒe nue gblɔe.”—Mika 4:4.\nMɔkpɔkpɔ ma ate ŋu ado ŋusẽ mí le xaxaɣiwo. Gake fifia gɔ̃ hã la, Biblia ƒe mɔfiamewo ate ŋu akpe ɖe mía ŋu míakpɔ dzidzɔ kple dzidzeme le agbe me abe ale si wònɔ le Joe, Martín kple ame bubu siwo va ke ɖe esia ŋu la gome ene. Le nyateƒe me la, mía Wɔla Yehowa Mawu ka ɖe edzi na mí be: “Ame si ɖoa tom la, anɔ anyi dedie, aɖe dzi ɖi, eye vɔ̃ madzi ŋɔ nɛ o.” (Lododowo 1:33) Neva eme be nya siawo nana kakaɖedzi wò le agbe me!\n^ mm. 6 Masɔmasɔwo, ŋutasẽnuwɔnawo, alo yometiti ƒoe ɖe ame miliɔn geɖewo nu woʋu le woƒe aƒewo me va zu sitsoƒedilawo le woƒe dukɔa me loo alo le duta. Wodzro nya sia me le January 22, 2002 ƒe Nyɔ! me.\n^ mm. 11 Ame aɖewo di vevie be yewoawɔ dɔ, gake womate ŋui o, elabe wonye wɔametɔwo, dɔnɔwo eye ɖewo hã nye ame tsitsiwo. Mawu mekpɔa ŋudzedze ɖe ame si “medi be yeawɔ dɔ” o la ŋu o.—2 Tesalonikatɔwo 3:10.\nBIBLIA ME MƆFIAME SIWO AKPE ÐE ŊUWÒ NÀNƆ TE ÐE GAKUXIWO NU\nƑo asa na fenyinyi dzodzro. “Ame si doa nu le ame si la zua kluvi na ame si si wòdo nua le.”—Lododowo 22:7.\nƑo asa na mazu-kesinɔtɔ-kaba ƒe ɖoɖowo. “Ðekemanyala xɔa nya sia nya dzi sena, ke aɖaŋudzela léa ŋku ɖe eƒe afɔɖeɖewo katã ŋu.”—Lododowo 14:15; 22:26, 27.\nWɔ dɔ kutrikukutɔe. “Nu dzroa kuviatɔ vevie, gake makpɔ naneke o, ke veviedola aɖi ƒo nyuie.”—Lododowo 13:4.\nÐu ɖokuiwò dzi. “Ahamula kple nu tsu ɖula la, ada ahe.”—Lododowo 23:21.\nDa sɔ. “Mègana mada ahe alo anye kesinɔtɔ o.”—Lododowo 30:8, 9.\nNyo dɔme, mèganye ŋɔkula o. “Eme anyo na dɔmenyotɔ.”—Lododowo 11:25.\nƉoe Ɖe Amewo Ɖoe Ɖe Amewo Mɔkpɔkpɔ Si Li Na Aƒemanɔsitɔwo Kple Ame Dahewo


GBE BUBU Albanian Arabic Assamese Bengali Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga German Greenlandic Gujarati Hiligaynon Hindi Hungarian Igbo Indonesian Isoko Italian Japanese Kannada Kinyarwanda Korean Latvian Lithuanian Malagasy Malayalam Marathi Mizo Myanmar Norwegian Papiamento (Curaçao) Persian Polish Portuguese Punjabi Rarotongan Romanian Samoan Sepedi Setswana Shona Silozi Slovak Slovenian Spanish Sranantongo Swahili Swedish Tahitian Tatar Telugu Thai Tiv Tshiluba Tsonga Turkish Twi Ukrainian Urdu Vietnamese Zulu\nAleke srɔ̃nyɔnu Kristotɔ ate ŋu ada asɔ le nuteƒewɔwɔ na Mawu kple eɖokui bɔbɔ na srɔ̃aŋutsu dzimaxɔsetɔ me ne srɔ̃ŋutsua ɖua subɔsubɔzãwo?\nAbia aɖaŋudzedze kple ŋuɖɔɖɔɖo hafi wòate ŋu ada asɔ. Gake anyo ne edzea agbagba be yeada asɔ le agbanɔamedzi evea tsɔtsɔ me. Yesu ɖo aɖaŋu le nɔnɔme aɖe si sɔ kplii ŋu be: “Mitsɔ nusi enye kaisaro tɔ la, na kaisaro eye nusi enye Mawu tɔ la, na Mawu.” (Mateo 22:21) Ele eme be dziɖuɖu siwo wova gblɔ na Kristotɔwo emegbe be woabɔbɔ wo ɖokui na ƒe gome si woatsɔ ana wo ŋu nya gblɔm wònɔ ya. (Romatɔwo 13:1) Ke hã, eƒe aɖaŋuɖoɖoa sɔ le alesi wòle be srɔ̃nyɔnu nada asɔ le Mawu ƒe sewo dzi wɔwɔ kple eɖokui bɔbɔ na srɔ̃aŋutsua, si Ŋɔŋlɔawo bia tso esi hã gome ne dzimaxɔsetɔe wònye gɔ̃ hã.\nBiblia-nyala aɖeke meli si agbe be Biblia mete gbe ɖe edzi be Mawu Ŋusẽkatãtɔe nye ame gbãtɔ si dze be Kristotɔ naɖo toe ahawɔ nuteƒe na ɣeawokatãɣi o. (Dɔwɔwɔwo 5:29) Ke hã, le go geɖe me la, tadeagula vavãtɔ ate ŋu ade bubu dzimaxɔsetɔ si nye tatɔ ƒe biabia ŋu si manye Mawu ƒe se si kɔ wu dzi dada o.\nMíakpɔ nufiame kpɔɖeŋu ɖeka tso Hebrivi etɔ̃ siwo ƒe ŋutinya woŋlɔ ɖe Daniel ta 3 lia me. Nebukadnezar, si te wole le dziɖunyawo me la ɖe gbe be woa kple wo tɔ bubuwo woava Dura bali me. Esi Hebrivi etɔ̃awo kpɔ be alakpasubɔsubɔnuwɔnawo le ɖoɖoa me la, woanya di be yewoaƒo asa na afima yiyi hafi. Ðewohĩ Daniel te ŋu do taflatse le afima yiyi ŋu, gake ame etɔ̃ siawo mete ŋui o. * Eyata woɖo to heyi teƒea, gake menye be woakpɔ gome le nu gbegblẽ aɖeke wɔwɔ me tae o—eye womewɔe hã o.—Daniel 3:1-18.\nNenema ke wòate ŋu adzɔ be le azãɖuɣiwo dzi la, srɔ̃ŋutsu dzimaxɔsetɔ abia tso srɔ̃anyɔnu Kristotɔ si be wòawɔ nusi madi be yeawɔ o. Bu kpɔɖeŋu siawo ŋu kpɔ: Srɔ̃ŋutsua bia tso esi be wòaɖa nuɖuɖu aɖe le ŋkeke si dzi woa kple ame bubuwo woaɖu azãa. Alo ebia be ƒomea (srɔ̃anyɔnu hã le eme) nava srã yeƒe ƒometɔwo kpɔ gbemagbe be woaɖu nu alo ɖe sasrãkpɔ ta ko. Alo hafi azã ɖuɣi naɖo gɔ̃ hã la, ate ŋu agblɔ na srɔ̃anyɔnua be ne wòyina asi ɖi ge la, wòaƒle nanewo na ye—nuɖuɖu tɔxɛ aɖewo siwo wotsɔ ɖua azã lae loo, alo nusiwo wòatsɔ awɔ nunanae loo, alo agbalẽ siwo wotsɔ blaa nunanae kpakple gbedonamegbalẽviwo be yeatsɔ akpe ɖe nunana siawo ŋu.\nLe go sia me hã la, ele na srɔ̃nyɔnu Kristotɔa be wòaɖoe kplikpaa be yemakpɔ gome le alakpasubɔsubɔnuwɔnawo me o, gake nukae wòate ŋu awɔ tso nusiawo siwo wobia tso esi ŋu? Srɔ̃ŋutsuae nye ƒomea ƒe ta, eye Mawu ƒe Nya gblɔ be: “Mi nyɔnuwo la, mibɔbɔ mia ɖokui na mia srɔ̃wo, abe alesi wòdze le Aƒetɔ la me ene.” (Kolosetɔwo 3:18) Ðe wòate ŋu abɔbɔ eɖokui na srɔ̃a le go siawo me abe alesi dze srɔ̃nyɔnuwo ene agakpɔtɔ awɔ nuteƒe na Mawua? Ele nɛ be wòatso nya me le alesi wòada asɔ le srɔ̃aŋutsua bubu kple toɖoɖo Yehowa si le vevie wu me.\nLe ɣeyiɣi bubuwo me la, srɔ̃aŋutsua ate ŋu abia tso esi be wòaɖa nuɖuɖu aɖe, ɖewohĩ esi wòvivia enu tae loo alo esi wònye eyae wòlɔ̃a ɖuɖu ɣeyiɣi mawo tae. Adzɔ dzi na srɔ̃nyɔnua be yeaɖe lɔlɔ̃ afiae ahade bubu eƒe tanyenyea ŋu. Ðe wòate ŋu aɖa nua nɛ ne srɔ̃aŋutsua bia nusia tututu le azã ɖuɣia? Srɔ̃nyɔnu Kristotɔ aɖewo ate ŋu awɔe kple dzitsinya nyui, abui ko be enye gbesiagbe nuɖaɖa dzro ko. Ðikeke mele eme o be Kristotɔ nuteƒewɔla aɖeke mabui ŋkeke tɔxɛ aɖeke o ne srɔ̃aŋutsua ya bui nenemae gɔ̃ hã. Nenema ke srɔ̃ŋutsua ate ŋu abia tso esi ɣeaɖewoɣi le ɣletia me alo le ƒea me be woa kplii woayi aɖasrã yeƒe ƒometɔwo kpɔ. Ðe srɔ̃nyɔnua ate ŋu ayi kplii ne azãɖuɣi aɖe dzie wòdzea? Alo ɖe wòalɔ̃ aƒle nusiwo wòadɔ la nɛ dzro abe alesi wòƒlea nuwo nɛ ne wòyi asi ɖi ge ene eye matɔ gbee be yeanya nusiwo wòbe yeatsɔ nuawo awɔe oa?\nGodoo la, ele be srɔ̃nyɔnu Kristotɔ nabu ame bubuwo ŋu—alesi eƒe nuwɔnawo akpɔ ŋusẽ ɖe wo dzii. (Filipitɔwo 2:4) Adi be yeaƒo asa na nuwɔna si afia be yele azã ɖum, abe alesi ko wòanɔ eme be Hebrivi etɔ̃awo adi be ame aɖeke nagakpɔ yewo be yewo yina Dura balia me o ene. Eyata ate ŋu aɖɔ ŋu ɖo asusu nuwo ŋu kple srɔ̃aŋutsua akpɔe ɖa be abu yeƒe seselelãmewo ŋu ale be eya ŋutɔ nawɔ nanewo siwo ku ɖe azãɖuɖua ŋu na eɖokui be wòatsɔ ade bubu srɔ̃anyɔnu si lɔ̃e hedea bubu eŋu la ŋuti mahã. Ðewohĩ ase egɔme be anyo wu be yewoaƒo asa na nɔnɔme si ate ŋu ahe ŋukpe vɛ na woa kple evea siaa nenye be srɔ̃anyɔnua gbe be yemakpɔ gome le alakpasubɔsubɔnuwɔnawo me o. Ẽ, nyamedzodzro do ŋgɔ kple gbe ɖɔɖɔe ate ŋu akpɔ kuxiwo gbɔ le ŋutifafa me.—Lododowo 22:3.\nLe nya siwo katã míegblɔ megbe la, ele be Kristotɔ nuteƒewɔla la nada nuwo kpɔ atso nya me le nusi wòawɔ ŋu. Ele be toɖoɖo Mawu naxɔ nɔƒe gbãtɔ, abe alesi Hebrivi etɔ̃awo wɔe ene. (Korintotɔwo I, 10:31) Gake esi nya sia le susu me na Kristotɔ la, ele nɛ be wòatso nya me le nusiwo wòawɔ si manye tanana o ŋuti, ne ele amesi nye ta nɛ le ƒomea me alo le nutoa me ƒe didiwo dzi wɔm.\n^ mm. 5 Kpɔ “Nyabiabia Siwo Tso Exlẽlawo Gbɔ” si dze le August 1, 2001 ƒe Gbetakpɔxɔ me.\nw01 12/15 axa 28-29